بنكەی رووناكبیری گەلاوێژ - لقی كەلار : خوێندنەوەیەك بۆ كتێبی گوڵبژێرێك لە شیعر و شاعیرانی گەرمیان\nخوێندنەوەیەك بۆ كتێبی گوڵبژێرێك لە شیعر و شاعیرانی گەرمیان\nناوی كتێب : گوڵبژێرێك لە شیعر و شاعیرانی گەرمیان\nبایەت : كۆكردنەوە و ئامادە كردن\nنوسەر : ساڵح هەلاج\nدیزاین : عومەر سەیدە\nلە بڵاو كراوەكانی كۆمەڵەی روناكبیری و كۆمەڵایەتی كەركوك – زنجیرە ( 30 )\nسەرپەرشتیاری چاپ : نەوزاد شێخانی\nچاپ : چاپخانەی ئاراپخا\nساڵ و شوێنی چاپ : 2008 – كەركوك\nلە هەوڵێكی جواندا و بۆ ئەوەی مێژووی ئەدەبی كوردی لە دەڤەری گەرمیان لە ناوچوون بپارێزرێت شاعیر و روناكبیر ( ساڵەح هەلاج ) لە دوو توێی كتێبێكی قەشەنگدا بەرهەمی ژمارەیەك لە شاعیران و روناكبیرانی ناوچەكەی كۆكردەوەتەوە و بە چاپی گەیاندووە كە پێكەوە خوێندنەوەیەكی خێرا بە ناو پەڕەكانی ئەو كتێبەدا دەكەین كە بە بڕوای من هەوڵێكی جدی و بنەڕەتیە بۆ ئەوەی ئەوانەی كە مێژوو و ئەرشیفی لەو جەشنەیان لایە بیخەنە سەر كاغەز و لە فەوتان بیپارێزن .\nكتێبی (گوڵبژێرێك لە شیعر و شاعیرانی گەرمیان ) كە شاعیر و روناكبیر ساڵەح هەلاج بە ئامادە و كۆكردنەوەی هەستاوە لە دوو توێی 168 لاپەڕەدا كۆمەڵەی روناكبیری و كۆمەڵایەتی كەركوك بە زنجیرەی 30 لە چاپ كراوەكانی لە چاپ خانەی ئاراپخا بە چاپی ساڵی 2008 لە كەركوك چاپ و بڵاوی كردەوەتەوە ، ئەم كتێبە بە یەكێكە لە بەرهەمە باشەكانی بواری مێژووی ئەدەب لە گەرمیان دادەنرێت و دەكرێت وەك سەرچاوە لە لێكۆڵینەوە و بابەتەكاندا سودی لێ وەرگیرێت بەو پێیەی توانراوە لەم بەرهەمەدا ژیان و سەرگوزشتەی بەشێكی زۆر لە شاعیرانی ناوچەكەی تێدا كۆبكرێتەوە .\nمێژووی ئەدەب Histoire Litteraire زاراوەیەكە لە لای كورد بۆ لێكۆڵینەوە و راڤە كردن زاراوەیەكی نوێیە و پێدەچێت مێژووەكەی زۆر كۆن نەبێت ، دكتۆر موحسین ئەحمەد لە نوسینێكیدا لەم باریەوە پێی وایە گوتارەكانی نوری شێخ ساڵح لە ساڵی 1926 و كاركردنی گۆڤاری گەلاوێژ لە ساڵانی 1939 – 1949 و بە شێوەیەكی چڕ تر و باشتر كتێبی مێژووی ئەدەبی كوردی مامۆستا سوجادی لە ساڵی 1952 رەنگە لە بواری مێژووی ئەدەبی كوردی بە پێشەنگ دابنرێن و دوا بە دوای ئەمانەیش هەوڵە بەردەوامەكانی تری خەمخۆرانی كورد تا ئەمڕۆ درێژە پێدەری ئەو كار كردنەن بە ئاراستەی دروست كردنی مێژوویەكی تۆكمە و باشتر و ئەم هەوڵەی خاوەنی كتێبی گوڵبژێرێك لە شیعر و شاعیرانی گەرمیان بە بەشێكی بچوك و درێژ كراوەی ئەو مەیدانەی دادەنرێت.\nگوڵبژێرێك لە شیعر و شاعیرانی گەرمیان لە پێشەكێكەیدا نوسەر بەو شێوەیە دەست پێ دەكات كە هەر لە منداڵیەوە حەزی لە شیعر و گوێگرتن لە شیعری هەبووە " مناڵ بووم ، زۆر جار گوێم لە باوكم دەبوو ، شیعری دەخوێندەوە یان بە ئاوازەوە بۆی دەووتین ، دیارە خۆیشی شاعیر بوو پاشان وای لێ هات كە ئارەزووم كەوتە كۆكردنەوە و نوسینەوەی شیعر و شاعیرانی گەرمیان " و هەر لە پێشەكێكەیدا درێژەی پێ دەدا ئەو كاتەی كە ساڵەح هەلاج دەبێتە پێشمەرگە دەكەوێتە ناو مزگەوت و قسە كردن لەگەڵ مەلاكانی گوندەكانی گەرمیان بە ئومێدی كۆكردنەوە و دەست كەوتنی بەرهەمی شاعیرانی ناوچەكە و لە هەوڵەكانی بەرهەمی باش كۆ دەكاتەوە بەڵام وەك خۆی دەنوسێت "دیار بوو شتی زۆرم كۆكردبەوە ، بەڵام لە ساڵی 1988 لە كارەساتی ئەنفالدا ئەو هەموو شیعر و بەسەرهات و ...... بە داخەوە هەمووی تیاچوو بە دەستی سوپای ئەنفالچی بەعس " و پاشتر لە دوای بەهاری نەوت و یەك هەلێكی تری بۆ دەڕەخسێت كە ئەم كتێبە بهێنێتە بەرهەم كە تێیدا پشتی بەهەندێك سەرچاوە و دەستنوس و بیرەوەری خۆی بەستوە .\nئەم كتێبە بەسەرهات و بەرهەمی ئەدەبی لە شیعر و كتێبی ئاینی 45 شاعیر و ئەدیبی ناوچەی گەرمیانی لە خۆ گرتووە لە ناوچەی ( رۆخانە لە كەركوكەوە درێژ دەبێتەوە بۆ دەشتی گەرمیان لە كفری و كەلار و شاكەل تا ناوچەی خانەقی و بنكورە ) و مێژووی بەشێك لە ئەدەبی ناوچەكەی لە خۆ گرتووە لە ساڵی 1680 ەوە كە شاعیر میر ئەحمەد بەگی زەنگەنەیە لە ناوچەی قادر كەرەم تا سەرەتای ساڵی 2006 كە ئەویش شاعیر بێدەنگ گەرمیانیە لە گوندی شێخ لەنگەر لە نزیك كەلار ، نوسەر لە كتێبەكەدا هەوڵی داوە ئەوەی كە دەستی كەوتبێت لە ژیان و بەرهەمی شیعری ئەو شاعیرانە كۆبكاتەوە كە وەك ووتمان ژمارەیان چل و پێنج شاعیرە و زربەی زۆری ئەو كەسانەی كە لەم كتێبەدا ناویان هاتووە شاعیری میللین و كەمتر لە ناو خەڵكی سەردەمی خۆیاندا ناسراون و بۆ سەردەمی ئەمڕۆ ناسینیان مەحاڵە .\nبە راستی هەوڵدان بۆ بە ئەرشیف كردنی مێژووی ئەدەبی نەتەوەكەمان بە تایبەت مێژووی ئەو كەسانەی كە نەناسراون كارێكی باشە و مایەی دەست خۆشیە بۆ كاك ساڵح هەلاج وەك ئەو شاعیرانەی كە ناویان هاتووە و ئەوەی كاك ساڵح پۆلێنی كردوون بریتین لە ( میر ئەحمەدی زەنگەنە ، خەمناكی ، مەلا نەوشای زەنگە .... تا دەگاتە كۆتای كە شاعیر كاكەی تیلەكۆیە ) , لەم بەرهەمەدا نوسەر توانیەویەتی بە هەوڵ ماندوبوونی خۆی و كنە كردن و دەست خستنی ئامادە و كۆی بكاتەوە كە تێیدا سودی لە 32 سەرچاوە لە كتێب و گۆڤار و دەست نوس و زانیاری خۆی وەر گرتووە بۆ نمونە یەكێك لە شاعیرەكان كە لە كتێبەكەدایە عزەدین فارسە كە باوكی خۆیەتی و توانیویەتی هەندێك لە ژیان و بەرهەمەكانی بخاتە روو، خاڵێكی گەشی ئەم بەرهەمە ئەوەیە كە لە كۆتای كتێبەكەدا فەرهەنگۆكی بۆ هەندێك لە ووشە و زاراوەكان كردووە چونكە شیعرەكان زۆرێكیان بە زمانی كۆن یان ماچۆ یان لوڕی یان بە زمانی گەرمیانی نوسراون كە بەم فەرهەنگۆكە كار ئاسانی بۆ خوێنەر و ئەو كەسانە دەكات كە ئەو زاراوە و لەهجانە نازانن .\nدەكرێت بە چەند خاڵیك تیشك و رووی رەخنە بكەینە نوسەری ئەم كتێبە كە بە كورتی من تیشكی دەخەمە سەر بەو ئومێدەی هەم نوسەر و هەم ئەوانەی تر كە بەرهەمی هاوشێوە چاپ و بڵاو دەكەنەوە سودی لێ ببینن , پێم وابێت پۆلێن كردنی شاعیرەكان هەڕەمەكیە و نوسەر نەیتوانیەوە بە شێوەیەكی زانستی كار لەسەر ئەم لایەنە بكات وە دەتوانرا بە پێی مێژوو یان ناوی ئەبجەدی ئەم كارەی بكردایە , خاڵێكی تر كە جێگەی سەرەنجە نەبوونی وێنەیە لە بەرهەمەكەدا واتا وێنەی ئەو شاعیرانەی كەلە بەرهەمەكەدا باس كراون كە رەنگە وێنەی زۆرێك لەو شاعیرانە دەست بكەوتایە كە بە راستی ئەم لایەنە بۆ كتێبەكە گرنگ بوو چونكە رەنگە وێنەی زۆرێك لەو شاعیرانە ئێمە پێی ئاشنا نەبین .\nخاڵێكی تر كە مایەی قسە لەسەر كردنە ئەویش ئەوەیە كە دەبوو نوسەر لە پەراوێزی ناوی هەر شاعیرێكدا ئاماژەی بە سەرچاوەكە بدایە ئیتر چ ئەوەی لە كتێب و گۆڤارەكان دەستی كەوتەوە یان ئەوانەی كە دەست نوس و زانیاری خۆین چونكە ئەمە بۆ خوێنەر كار ئاسانی دەبوو بۆ ئەوەی زانیاری زیاتری لە سەر ئەو شاعیرە دەست كەوتایە .\nخاڵێكی تر كە جێگە پرسیارە لای من ئەوەیە كە ناوی هەندێك شاعیری نەهێناوە لەم كتێبەدا كە دەبوو بیهێنێت چونكە ئەم وەك كۆ بەرهەمێك وایە بۆ شاعیرانی ناوچەكە , لەو شاعیرانەی كە ناوی نەهێناون شاعیری شەهید محەمەد پەژار و فەریق ئەمینن كە لە ژیاندا نەماون و شاعیری وای تێدایە زۆر دوای ئەوان ژیاوە و نوسەر ئاماژەی پێداون .\nلە كۆتایدا من بە نوسەری ئەم بەرهەمە دەڵێم دەست خۆش و كارێكی چاكت كرد بە ئومێدی بەرهەمی زیاتر و قبوڵ كردنی رەخنەكان بە زمانی گوڵ .\nSabahali83 @ yahoo .com


ئەنھێدۆنیا - ویکیپیدیا، ئینسایکڵۆپیدیای ئازاد\nئەنھێدۆنیا یاخوود لەدەست دانی چێژ (حەز) جۆرێکی خەمۆکیە کە تووشبوو تیایدا چێژ لەو شتانە لەدەست دەدات کە پێشتر چێژی لێوەردەگرت لەناویاندا (چالاکیەکانی ڕۆژانە) کەسەکە تێبینی ئەوە دەکات کە چێژی لەم شتانە نەماوە کە پێشوو تر ھەیبوو بۆی یاخوود ناتوانێ چێژ دەرببڕێ بەرامبەر شتەکانی کە پێشووتر دەیکرد\nدوو جۆرە سەرەکیەکەی ئەنھێدۆنیا بریتین لە ئەنھێدۆنیای کۆمەڵایەتی و فیزیکی\nئەنھێدۆنیای کۆمەڵأیەتی بریتیە لە دووربوون لە کۆمەڵایەتی بوون و لەدەست دانی چێژ لە کۆمەڵایەتی بوون\nئەنھێدۆنیای فیزیکی بریتیە لە نەبوونی چێژ بۆ کارە فیزیکیەکان وەکوو لەدەست دانی خواردن و دەست دان لە شتەکان\nنیشانەکانی ئەنھێدۆنیا بریتین لە\nکشانەوە لە کۆمەڵایەتی بوون\nلەدەست دانی دروستکردنی پەیوەندی یاخوود کشانەوە لە پەیوەندیەکانی پێشووتر\nھەستی نەرێنی بەرامبەر خۆت و ئەوانی تر\nکەمبوونەوەی ھەست و سۆز ، لەناویاندا کەمبوونەوەی دەربڕینی ھەست و سۆز بە شێوەی قسە یان بەبێ قسە (نوسین)\nکەمبوونەوەی lbido یان لەدەست دانی\nکێشەی درێژ ، نمونە نەخۆش کەوتنی زوو زوو ( نەخۆش کەوتی زوو زوویی )\nئەنھێدۆنیا بەشێکی سەرەکی خەمۆکیە بەڵام نەک ھەموو ئەوانەی تووشی خەمۆکی بوون واتای ئەوە بێت ئەنھەدۆنیان ھەیە ، دەرمانەکانی پزیشکی وەکوو دەرمانەکانی دژە خەمۆکی کە بەکاردێن بۆ چارەسەرکردنی خەمۆکی ، ئەکرێ ھۆکاری ئەنھێدۆنیا بن.\nبۆ چارەسەرکردنی پێویستە بچیتە لای کەسێکی پسپۆری بوارەکە ، ھۆکارەکان و کێشەکانت بۆ بدۆزێتەوە ئەگەر ھیچی نەدۆزیەوە لەوانەیە پێشنیاری (دەروونزان)ێک، یاخوود دەرووناسێکی شارەزات بۆ بکات. یاخوود (therapist)ێک، یاخوود ئەتوانێ پێشنیاری ھەر شوێنێکی کوالێتی باشت بۆ بکات.\n^ Rizvi SJ, Pizzagalli DA, Sproule BA, Kennedy SH (June 2016). "Assessing anhedonia in depression: Potentials and pitfalls". Neuroscience and Biobehavioral Reviews. 65: 21–35. doi:10.1016/j.neubiorev.2016.03.004. PMC 4856554. PMID 26959336.\n^ PubMed , 21879634\n^ ھێلس لاین، بۆچی ناتوانم بگریم ، بە زمانی ئینگلیزی\n^ ئ ا ب ھێلس لاین، ئەنھێدۆنیا ، بە زمانی ئینگلیزی\nوەرگیراو لە «https://ckb.wikipedia.org/w/index.php?title=ئەنھێدۆنیا&oldid=897716»\nئەم پەڕەیە دواجار لە ١٣:٢٧ی ١ی شوباتی ٢٠٢٢ نوێ کراوەتەوە.


بەرهەم ساڵح لای ئێرانییەكان كاندیدی بەهێزی سەرۆكایەتی عێراقە\nبەرهەم ساڵح. وێنە؛ پەرەگراف.\nهەوڵەكانی ئێران بەردەوامە بۆ یەكلاییەكردنەوەی ئەو كەسەی دەبێتە سەرۆك كۆماری داهاتووی عێراق، لەو چوارچێوەیەشدا لەگەڵ یەكێتی‌و بەرهەم ساڵح لە پەیوەندی‌و گفتوگۆی بەردەوامدایە، ماڵپەڕێكی نزیك لە سوپای پاسداران بەرهەم ساڵح وەك كەسایەتییەكی بەهێز پیشاندەدات بۆ وەرگرتنی ئەو پۆستە.\nپۆستی سەرۆك كۆماری عێراق لە ساڵی 2005ەوە پشكی كوردەو لە چوارچێوەی ڕێككەوتنێكی نێوان پارتی‌و یەكێتی، دراوە بە یەكێتی ئەوەش لە بەرامبەر پۆستی سەرۆكی هەرێم، لەگەڵئەوەی ئێستا ئەو ڕێككەوتنە نەماوەو سەرۆكایەتی هەرێم هەڵپەسێردراوە، بەڵام هێشتا یەكێتی سوورە لەسەر ئەوەی ئەو پۆستە پشكی ئەوانە.\nهەرچەندە یەكێتی خۆی كاندیدی هەیە بۆ وەرگرتنی ئەو پۆستە، بەڵام ئێران كە ڕۆڵی گرنگی هەیە لە یەكلاییكردنەوەی ئەو پرسەدا پشتیوانیی كەسایەتییەكی "بەهێز" دەكات بۆئەوەش ناوی بەرهەم ساڵح لەسەرەوەی ئەو ناوانە دادەنێت كە جێگای پەسەندی ئەو وڵاتەن.\nماڵپەڕی تەسنیم كە سەربە فەیلەقی قودسی سوپای پاسدارانە لە بابەتێكیدا دەربارەی سەرۆك كۆماری داهاتووی عێراق، باسلە ناوی چوار كەسایەتیی كورد دەكات، یەكەمیان فوئاد مەعسوم سەرۆك كۆماری ئێستایە كە ماڵپەڕەكە هێرشی دەكاتەسەرو بە كەسێكی لاواز‌و پەیامبەری نێوان هەولێرو بەغدا ناوی دەبات.\nفەیلەقی قودس بە فەرماندەیی قاسم سلێمانی سیاسەتی ئێران لە عێراق بەڕێوەدەبات، بەشێكی دیكەی ڕەخنەكانی تەسنیم لە فوئاد مەعسوم بەهۆی پرسی ڕیفراندۆمەوەیەو پێیوایە هەڵوێستێكی ڕوون‌و بەهێزی نەبووە لە دژی ئەو پڕۆسەیە.\nئێران بەتووندی دژی ڕیفراندۆمەكەی 25ی ئەیلولی هەرێمی كوردستان وەستایەوە، ئەو هەڕەشانەی قاسم سلێمانی لە هەرێمی دەكرد دوای ئەنجامدانی ڕیفراندۆم سەرجەمیانی جێبەجێ كرد.\nناوێكی دیكە كە تەسنیم باسیكردووە بۆ سەرۆكایەتی داهاتووی عێراق، هۆشیار زێباری ئەندامی مەكتەبی سیاسی پارتییە، زێباری پێشتر وەزیری دارایی عێراق بوو، لەسەر پرسی "گەندەڵی" لە پۆستەكەی دورخرایەوە، ئەوەش هۆكاری سەرەكییە كە تەسنیم پێیوایە شیاوی وەرگرتنی پۆستی سەرۆكایەتی داهاتووی عێراق نییە.\nحزبەكەی هۆشیار زێباری براوەی یەكەمی ناو حزبە كوردییەكانە لە هەڵبژاردنی پەرلەمانی عێراق، هەرچەندە پارتی چەند جارێك وتویەتی كە مەرج نییە پۆستی سەرۆك كۆمار ئەمجارەش بۆ یەكێتی بێت، بەڵام پەرەگراف لە سەرچاوەی ئاگادارەوە زانیویەتی پارتی جددی نییە لەو قسەیەیداو دەیەوێت لە بەرامبەر كەركوكدا سەوداو مامەڵەی پێوەبكات.\nپارتی دوو داواكاریی هەیە دەربارەی كەركوك؛ یەكەمیان بۆ عێراقە كە داوای هاوبەشیی دەكات لە دۆسیەی ئە منیی پارێزگاكە‌و گەڕانەوەی پێشمەرگە، دووەمیان بۆ ناوخۆی هەرێم‌و یەكێتییە كە داوای پۆستی پارێزگاری كەركوك دەكات كە ئێستا پشكی یەكێتییە.\nلە درێژەی بابەتەكەیدا ماڵپەڕەكەی سەربە لە فەیلەقی قودسی سوپای پاسداران، ناوی هەریەكە لە بەرهەم ساڵح‌و لەتیف ڕەشید ئاوەڵزاوای مام جەلال دەهێنێت بۆ سەرۆكایەتی عێراق.\nتەسنیم بە گرنگییەوە باسلە ڕۆڵی جەلال تاڵەبانی‌و سەرۆكایەتییەكەی دەكات‌و بە كۆكەرەوەی عێراقییەكان‌و چارەسەركاری كێشەكان لە قەڵەمی دەدات، تاڵەبانی لە ساڵی 2005 تا نەخۆشكەوتنی لە كۆتایی 2012 سەرۆك كۆماری عێراق بوو.\nئەگەرچی تەسنیم بە ڕوونی‌و ڕاستەوخۆ نەیوتووە بەرهەم ساڵح باشترە بۆ سەرۆكایەتی عێراق، بەڵام لە بابەتەكەدا وادەردەكەوێت ئەویان پێ باشتر بێت‌و مەرجی كەسایەتییەكی بەهێز بۆ سەرۆكایەتی عێراق لەودا دەبینن.\nبەرهەم ساڵح چوار ساڵ لەمەوبەر هەوڵی چڕیدا كە ئەو پۆستە وەربگرێت، ئەوكات هێشتا لەناو یەكێتیدا بوو، ململانێكانی لەگەڵ ماڵی مام جەلال بێبەشیانكرد لە وەرگرتنی ئەو پۆستە، ئێستاش كە لە دەرەوەی یەكێتی سەرۆكایەتی حزبێكی دیكە دەكات هێشتا ڕەزامەندی ماڵی مام جەلالی پێویستە تا ببێتە سەرۆك كۆماری عێراق.\nئێران هەژموونی تەواوی هەیە بەسەر عێراق‌و هەرێمی كوردستانەوە، لە عێراق لە ڕێی لایەنە شیعەكانەوەو لە هەرێمیش زیاتر لە ڕێی یەكێتییەوە كە لای زۆر كەس، ئێران بە ڕزگاركەری یەكێتی ناو دەبرێت‌و دەڵێن، ئەوە ئێرانە نایەڵێت یەكێتی بكەوێت.\nسەرچاوەیەكی ئاگادار بۆ پەرەگراف ئەوەی خستەڕوو، ئێرانییەكان بەردەوامن لە گفتوگۆكردن لەگەڵ یەكێتی‌و بەرهەم ساڵح دەربارەی پۆستی سەرۆك كۆماری عێراق.\nسەرچاوەكە وتی"ئێران نایەوێت ئەزموونی سەرۆك كۆمارێكی لاواز دووبارە بكاتەوەو بەرهەم ساڵحی بەدڵە، چونكە پێیوایە ئەو پۆستە گرنگە بۆ چارەسەری كێشەكان‌و باشكردنی پەیوەندی نێوان هەرێم‌و بەغداو ڕاگرتنی باڵانسی نێوان پێكهاتەكان، بەرهەم ساڵح دەتوانێت ئەوەبكات، هەربۆیە ئێستا لە هەوڵدایە یەكێتی‌و ئەو بگەیەنێت بە لێكتێگەیشتن‌و ڕێككەوتن."\nئەو سەرچاوەیە وتیشی"حزبەكانی دیكەش وەك هاوپەیمانی‌و گۆڕان لەوە تێگەیشتوون كە یەكێتی ناكەوێت‌و دەبێت مامەڵەی لەگەڵدا بكەن، گەیشتوونەتە ئەو بڕوایەش كە بە بوونیان لە پۆست‌و دەسەڵات‌و كاركردن دەتوانن چاكسازی‌و گۆڕانكاریی بكەن نەك وەستان لە دوورەوەو تەنها قسەكردن."\nپەرەگراف زانیویەتی مەرج‌و داواكاریی یەكێتی بۆ بەرهەم ساڵح پەیوەندیی بە چارەنوس‌و ئایندەی حزبە نوێیەكەیەوە هەیە كە ڕەنگە سەربكێشێت بۆ داواكاریی هەڵوەشاندنەوەو نەمانی هاوپەیمانی دیموكراسی‌و دادپەروەری‌و گەڕانەوەی بەرهەم ساڵح بۆ ناو یەكێتی.\nپێشتریش چەندجارێك ئەوە ڕوبەڕوی بەرهەم ساڵح كراوەتەوە كە لەناو حزبە نوێیەكەیەوە كار بۆ ڕازیكردنی لایەنەكانی دیكە دەكات بۆ وەرگرتنی پۆستی سەرۆك كۆمار، لە بەرامبەردا ڕێبوار كەریم وتەبێژی حزبەكەی بەرهەم ساڵح دەڵێت"زۆرجار وتومانە ئەگەر باس باسی سەرۆك كۆماری بێت هەرزوو وەریدەگرت بەبێ دروستكردنی هاوپەیمانی."\nئێستا ئێرانییەكان دەیانەوێت بە پشتیوانیكردنی بەرهەم ساڵح بۆ سەرۆكایەتی عێراق دوو ئامانج بەدی بهێنن، یەكەمیان؛ سەرۆك كۆمارێكی بەهێز لە عێراق كە ئێران پێیوایە لەناو كەسایەتییە كوردەكاندا بەرهەم ساڵح لەوانی دیكە بەهێزترەو پێگەی ناوخۆیی‌و عێراقی‌و نێودەوڵەتیی باشترە.\nئامانجی دووەمی ئێران لەوكارە ئەوەیە، گوڕوتینێك ببەخشێتەوە بە ناوماڵی یەكێتی‌و ئەو حزبە بەهێز بكاتەوە، بەتایبەت بە نزیككردنەوەی بەرهەم ساڵح لە یەكێتی.


کە خێزانم لە عادە بوو چۆن شەهوەتی یەکتر بەتاڵ بکەینەوە؟: ماڵپەڕی وەڵامەکان\nژنهێنان و خێزانپرسیارە جنسیەکانکە خێزانم لە عادە بوو چۆن شەهوەتی یەکتر بەتاڵ بکەینەوە؟\nکە خێزانم لە عادە بوو چۆن شەهوەتی یەکتر بەتاڵ بکەینەوە؟\n1- ئایا کاتێک خێزانم لە سووڕی مانگانە بێت یاخود لە زەیستانیدا بێت چۆن شەهوەتی یەکتر بەتاڵ بکەینەوە ؟\n2- ئایا دەتوانین بە دەست بردن یان یاریکردن بە ئەندامی زاوزێی یەکتر تا دەرچوونی ( مەنی ) لە هەردوولا شەهوەتی یەکتر بەتاڵ بکەینەوە ؟\nسەرەتا دەبێ بزانى کە جووت بوون لەگەڵ خێزان لە کاتى سوڕی مانگانە (حیض) و لە کاتى (نیفاس) دا حەرامە و یەکێکە لە تاوانە گەورەکان بەڵگەش لەسەر ئەمە :\nخوای گەورە فەرموویەتی: (وَيَسْأَلُونَكَ عَنِ الْمَحِيضِ ۖ قُلْ هُوَ أَذًى فَاعْتَزِلُوا النِّسَاءَ فِي الْمَحِيضِ ۖ وَلَا تَقْرَبُوهُنَّ حَتَّىٰ يَطْهُرْنَ ۖ فَإِذَا تَطَهَّرْنَ فَأْتُوهُنَّ مِنْ حَيْثُ أَمَرَكُمُ اللَّهُ ۚ إِنَّ اللَّهَ يُحِبُّ التَّوَّابِينَ وَيُحِبُّ الْمُتَطَهِّرِينَ ) . (البقرة :٢٢٢) . واتە : وه ئه‌ی محمد ﷺ پرسیارت لێ ئه‌كه‌ن ده‌رباره‌ی حه‌یزو خوێنی بێنوێژی و سووڕی مانگانه‌ی ئافره‌تان تۆ پێیان بڵێ: ئه‌و كاته ئافره‌ت تووشی ئازار ئه‌بێ وه ئه‌و خوێنه پیسه [فَاعْتَزِلُوا النِّسَاءَ فِي الْمَحِيضِ] بۆیه له كاتی سووڕی مانگانه‌دا دووركه‌ونه‌وه له ئافره‌ت و جیماع و سه‌رجێییان له‌گه‌ڵدا نه‌كه‌ن، نه‌ك دووركه‌وتنه‌وه له دانیشتن و ڕاكشان و خواردن به‌ڵكو ته‌نها له جیماعدا، كه جوله‌كه ئافره‌تیان بكه‌وتایه‌ته حه‌یزه‌وه لێیان دوور ده‌كه‌وتنه‌وه، هاوه‌ڵن پرسیاریان له پێغه‌مبه‌ر ﷺ كرد خوای گه‌وره ئه‌م ئایه‌ته‌ی دابه‌زاند [وَلَا تَقْرَبُوهُنَّ حَتَّى يَطْهُرْنَ] وه لێیان نزیك مه‌بنه‌وه به جیماع كردن تا سووڕی مانگانه و خوێنه‌كه‌یان كۆتایی پێ دێت و پاك ئه‌بنه‌وه [فَإِذَا تَطَهَّرْنَ فَأْتُوهُنَّ مِنْ حَيْثُ أَمَرَكُمُ اللَّهُ] ئه‌گه‌ر غوسلیان ده‌ركردو خۆیان شووشت ئه‌وكاته بچنه لایان به‌و شێوازه‌ی كه خوای گه‌وره فه‌رمانی پێتان كردووه واته: له شوێنی منداڵ بوونه‌وه [إِنَّ اللَّهَ يُحِبُّ التَّوَّابِينَ] به‌ڕاستی خوای گه‌وره ئه‌و كه‌سانه‌ی خۆش ئه‌وێ كه ته‌وبه‌كارن و له تاوان ئه‌گه‌ڕێنه‌وه [وَيُحِبُّ الْمُتَطَهِّرِينَ (222)] وه ئه‌و كه‌سانه‌یشی خۆش ده‌وێت كه خۆیان پاك ئه‌كه‌نه‌وه له تاوان، یان غوسل ده‌رئه‌كه‌ن.\nوە پێغەمبەرى خوا ﷺ فەرموویەتى: (من أتى حائضاً او امرأة في دبرها أو كاهناًُ فصدّقه بما يقول فقد كفر بما انزل على محمد) رواه أحمد والترمذي وابن ماجه برقم 639 وصححه الشيخ الألباني في الإرواء برقم 2006.\nوە هەروەها لەكاتی (نیفاسدا) واتە: كاتی زەیستان: ئافرەت كاتێك منداڵی دەبێت دەكەوێتە حاڵەتی بێ نوێژی و بۆ ماوەی چل ڕوژ یان كەمتر بەردەوام خوێن دەبینێت , دروست نیە لەو كاتەدا سەرجێی لەگەڵ بكرێت هەتا تەواو پاك دەبێتەوەو خۆی دەشوات .\nسەبارەت بەم پرسیارە کە دەڵێت :\nئایا کاتێک خێزانم لە سووڕی مانگانە بێت یاخود لە زەیستانیدا بێت چۆن شەهوەتی یەکتر بەتاڵ بکەینەوە ؟\nبۆ بەتاڵ کردنەوەى شەهوەتى یەکتر دروسته هەموو یارییەكى لەگەڵ خێزان بکرێت بەمەرجێ جیماعى لەگەڵ نەكات\nئەنەسی کوڕى مالک (رضي الله عنه): دەفەرموێ : ((أن اليهود كانوا لا يجلسون مع الحائض في بيت ولا يأكلون ولا يشربون قال فذكر ذلك للنبي (ﷺ) فأنزل الله: [وَيَسْأَلُونَكَ عَنِ الْمَحِيضِ قُلْ هُوَ أَذًى فَاعْتَزِلُواْ النِّسَاء فِي الْمَحِيضِ] فقال رسول الله (ﷺ): اصنعوا كل شيء إلاَّ الـجماع)) [صحيح سنن ابن ماجه رقم: (644)] .\nواتە: جولەكە لە گەڵ ئافرەتی بێ نوێژدا دانەدەنیشتن لە ماڵدا و خواردنیان لە گەڵیدا نەدەخوارد و خواردنەوەیان، جا ئەمەیان باس كرد بۆ پێغەمبەر ﷺ خوای گەورەش ئەم ئایەتی دابەزاند و فەرمووی: پرسیارت لێ دەكەن سەبارەت بە ئافرەت لە كاتی حەیزدا ؟ بڵێ: ئازاری تێدایە بۆیە لە كاتی حەیزدا نزیكی ئافرەت مەبنەوە، جا پێغەمبەری خوا ﷺ فەرمووی: هەموو شتێكیان لە گەڵدا بكەن تەنها جیماع (جووت بوون) نەبێت.\nوە سەبارەت بەوەى کە دەڵێ :\nئایا دەتوانین بە دەست بردن یان یاریکردن بە ئەندامی زاوزێی یەکتر تا دەرچوونی ( مەنی ) لە هەردوولا شەهوەتی یەکتر بەتاڵ بکەینەوە ؟\n(من أتى حائضاً أو امرأة في دبرها أو كاهناً فقد كفر بما أنزل على محمد)\nئایا لەسونەتدا ئادابی (جیماع) کردن چۆن ڕوون کراوەتەوە ؟ حوکمی بەکارهێنانی حەپ و دەرمان بۆ چارەسەرکردنی لایەنی جنسی؟ یاری کردن لەگەڵ خێزانی خۆت پێش جووت بوون سونەتە بە یەک گەیشتنی ئەندامی زاوزێی ژن و مێرد غوسڵ واجب دەکات ئەگەر ئاویش نەبینن حوکمى جیماع کردن لە کاتى بانگى بەیانى لە مانگى ڕەمەزان\nسەردان: ١٦,١١٧ بەش: پرسیارە جنسیەکان\nپرسیاری دواترنـوێـژی التَّسْبِیحِ (صلاة التسبيح)پرسیاری پێشترمیز کردن پێش خۆشۆردنى لەشگرانى


پێشبینی بورجەکان بۆ ئەمڕۆ 14ی تەمموز لە خەندان لایفەوە بخوێنەرەوە.\nکارکردن بەشێوەیەکی گونجاو بە سەرنجەوە، هەنگاوێکە بەرەو سەرکەوتن و جێبەجێکردنی ئەرکەکانت، لە لایەنی سوزداریەوە رەنگە بە قۆناغێکی قورسدا تێپەڕبیت، بەڵام راستگۆیی خۆشەویستەکەت بۆ دەردەکەوێت، هێندە پەستان مەخەرەسەر دەرونی خۆت، چونکە کاریگەری نەرێنی لەسەر تەندروستیت هەیە.\nیارمەتیدانی هاوپیشەکانت، کاریگەری ئەرێنی لەسەر تەواوی ئەرکەکانت هەیە، گرنگە بایەخ بە چونەدەرەوە بدەیت لەگەڵ هاوڕێکانت، پەیوەندیەکانت بەهێزبکەیت، لەکاتی پێویستدا راوێژ بە پزیشک بکە و پشکنین ئەنجام بدە.\nبە هاوبەشی کارکردن گرنگە، بەڵام پێویستە دڵنیابیتەوە لەو کەسانەی کاریان لەگەڵدا دەکەیت، هەندێک ناکۆکی لەنێوان خۆت و خۆشەویستەکەت رودەدات، بەهۆی ئەوەی هەمیشە ئارەزو دەکەیت خواستەکانی خۆت لەپێش بێت، بایەخ بە راهێنانی وەرزشی بدە.\nکارەکانت بەرەو باشتر دەڕوات، پەیوەندییەکانت چالاکدەبێت، ئەم ماوەیە گرنگ دەبێت بۆت لە هەمو رویەکەوە، پێویستە رێنماییە پزیشکییەکان بە هەندە وەربگریت.\nلە رۆژانی داهاتودا بە ئەزمون و تواناکانی خۆت بەرەوپێش دەچیت، لایەنی سۆزداریت زۆر باشدەبێت، بەهۆی بایەخپێدانی خۆتەوە بۆ خۆشەویستەکەت، بیرکردنەوەی زۆر ماندوت دەکات.\nبێگومان چانسی نوێ دێتەپێش، بەڵام پێویستە سوودی لێببینیت، بایەخدان بە چالاکیە کۆمەڵایەتییەکان هەنگاوێکی باشە بۆ ئەوەی پێگەت بەرزبێتەوە و زیاتر پەیوەندیەکانت چالاکبێت، هەوڵبدە خواردنی تەندروست فەرامۆش مەکە.\nکەمێک هەست بە نائارامی دەکەیت و توڕەیی بەسەر تۆدا زاڵە، بایەخدانی زۆر بە لایەنی پیشەیی لە پەیوەندی سۆزداری دوردەخاتەوە، خۆتبەدوربگرە لە هەر هۆکارێک بێزاری دەکات و تەندروستیت تێکدەدات.\nتواناکانت کاریگەری لەسەر بەرهەمی کارەکانت هەیە، بوێریت هەنگاوێکە بۆ باشبونی پەیوەندی سۆزداریت، رەنگە تەندروستیت جێگیر بێت، بەڵام خۆتبەدوربگرە لە خواردنی زۆر.\nئەرکەکانت کەڵەکەبون و پەستانێکی زۆرت لەسەرشانە، بەڵام دەبێت بەهێزبیت و روبەروی قورساییەکان ببیتەوە، پەیوەندیەکانت باش نییە و پێویستە گفتوگۆی سۆزداریت لەسەر بنەمای راستگۆیی بێت، بایەخدان بە کێشە تایبەتییەکان ماندوت دەکات.\nرەنگە هەست بە ماندوبونی زۆر بکەیت، چونکە زیاتر لە پێویست بایەخ بە کێشە تایبەتییەکانت دەدەیت، گرنگی بە جوانیەکانی خۆت بدە، چونکە کاریگەری لەسەر متمانەبەخۆبون هەیە، ئەم ماوەیە زۆر ماندودەبیت.\nلایەنی پیشەییت گۆڕانکاری زۆری بەسەردا دێت، بەڵام داهاتوویەکی باش چاوەڕێت دەکات، ئەگەر هەست بە نائارامی کرد بەرامبەر هەندێک لە پەیوەندیەکانت لەگەڵ هاوڕێکانت، دوربکەوەرەوە، بایەخ بە وەرزش بدە، لایەنی کەم بە پێ بڕۆ.\nئەرکەکانت جێبەجێ بکە و بحەوێرەوە، ئەم ماوەیە پەیوەندی سۆزداریت ناجێگیرە و کاریگەری نەرێنی لەسەرت هەیە، ئەگەر گەشتێک بکەیت بەسودە بۆ ئەوەی ئارامبیتەوە.\nئه‌م بابه‌ته 58166 جار خوێنراوه‌ته‌وه


22/8/2019 - 14:13\nترشی لیمۆ به ترشی پزیشكی ناسراوه\nتوێژه‌ران ده‌ڵێن" لیمۆ میوه‌یه‌كی پێویست و گرنگه له‌ناو ماڵاندا، چونكه چاره‌سه‌رو خواردنێكی به سووده بۆ گشت ئه‌ندامانی خێزان. به هۆی سووده زۆره‌كانی لیمۆ له كۆندا دره‌ختی لیمۆ ناسراوه به " شای میوه‌كان"، ترشی لیمۆ به ترشی پزیشكی ناسراوه، هه‌ر بۆیه توێژه‌رانی بواری خۆراك ئامۆژگاریمان ده‌كه‌ن به خواردنی میوه‌ی لیمۆ، كه له رێژه‌یه‌كی به‌رزی ڤیتامین "سی و بی و بی9" مادده‌ی "لیكۆبین"و ئه‌نتی ئۆكسیده‌كان پێكهاتووه .\nبه پێی وته‌ی توێژه‌ران، خواردنی لیمۆی هیندی له‌لایه‌ن ئافره‌تانی دووگیانه‌وه، كه له رێژه‌یه‌كی به‌رزی كانزاكانی وه‌كۆ پۆتاسیۆم و كالسیۆم و ئاسن پێكهاتووه، ده‌بێته هۆی كه‌مكردنه‌وه‌ی فشاری خوێنبه‌ره‌كان له كاتی پاڵنانی خوێندا .\nهه‌روه‌ها لیمۆ له ژماره‌یه‌ك ڤیتامین پێكهاتووه، كه هه‌ر یه‌كێكیان سوودێكی پزیشكی جیاوازی هه‌یه بۆ به‌رگری كردن له نه‌خۆشییه‌كان.\nڤیتامین "ج" كه به شێوه‌یه‌كی فراوان له‌ناو لیمۆدا هه‌یه، جه‌سته له دژی میكرۆبه‌كان ده‌پارێزێت و ڤیتامین "ب" دژی هه‌وكردنی ده‌ماره‌كانه و كالسیۆمیش ئێسكه‌كانی له‌ش به‌هێز ده‌كات. له‌لایه‌كی تریشه‌وه لیمۆ یارمه‌تی به‌هێزكردنی دڵ ده‌دات.


بایک: ئەمریکا پشتیوانى تورکیا دەکات بۆ سڕینەوەى کورد\n- 2/10/2019 11:16:00 PM 7597 جار خوێندراوەتەوە\nجەمیل بایک هاوسەرۆکى دەستەى بەرێوەبەریی کۆما جڤاکێن کوردستان (کەجەکە) رایدەگەیەنێت ئەمریکا پشتیوانى تورکیا دەکات بۆ سڕینەوەى کورد.\nئاژانسى فورات نیوز دەقى چاوپێکەوتنێکى جەمیل بایک هاوسەرۆکى کەجەکەى لەگەڵ گۆڤاری (Lower Class – چینى خوارەوە)، کە بە زمانى ئەڵمانى ئەنجامدراوە بڵاوکردۆتەوە، بایک رایگەیاندوە، "ئەمریکا لە ٢٢ی تەموزی ٢٠١٥ لەگەڵ کۆماری تورکیا رێککەوت. گوایە کۆماری تورکیا بەشداریی هاوپەیمانیى دژ بە داعشی کردووە، بەڵام دەوڵەتى کۆماری تورکیا لە رۆژئاواى کوردستان و سوریا هەرگیز بەشداریی هاوپەیمانیى دژ بە داعش نەبوو. بەڵکو بۆ هێرشکردنە سەر پەکەکە رێگای بۆ تورکیا کردەوە و پشتیوانیى لە تورکیا کرد. ئەوە بوو لە ٢٤ی تەموزی ٢٠١٥ فڕۆکە جەنگییەکانى تورک هەستان. دەوڵەتى تورک خێرا بە جیهانیان راگەیاند، کە لە داعش دەدات، بەڵام هەموو فڕۆکە جەنگییەکانیان بۆمبەکانیان بەسەر سەنگەرەکانى پەکەکەدا باراند. بۆمبەکانیان بەسەر کوردستاندا باراند، لەو هێزانەیان دا، کە لە دژی داعش خۆڕاگری و داکۆکییان دەکرد".\nتورکیا بۆ ئەوەى پشتیوانیى زیاتری ئەمریکا بەدەستبهێنێت لە هێرشەکانى بۆ سەر پەکەکە دەستی بە باجدانى زیاتر و سازشی زیاتر لەگەڵ ئەمریکا کردووە\nجەمیل بایک ئەوەشی وتوە، "تورکیا بۆ ئەوەى پشتیوانیى زیاتری ئەمریکا بەدەستبهێنێت لە هێرشەکانى بۆ سەر پەکەکە دەستی بە باجدانى زیاتر و سازشی زیاتر لەگەڵ ئەمریکا کردووە، پەیوەندیى خۆى لەگەڵ ئێران و روسیا وەک هەڕەشە بەکارهێنا. بڕیاری کێشانەوەى ئەمریکاش هەندێک پەیوەندیى بەوەوە هەیە. لە راستیدا ئەوە پرۆسەیەکە، کە لە ساڵی ٢٠١٥ەوە دەستیپێکردووە".\nئەمریکا بە هێزی ئاسمانی بەشداریى شەڕى داعش بوو\nلە بەشێکى ترى چاوپێکەوتنەکەدا هاوسەرۆکى کەجەکە لەبارەى هێزەکانى ئەمریکا لە سوریا و هێرشەکانى دژى داعش رایگەیاندوە، "لە راستیدا ئەمریکا بەهۆی بەرخودانى دژ بە داعش چووە سووریا، ئەگینا خۆی لە خۆیدا لە سوریا کاریگەریى نەبوو. بەرخودانى کوردان بووە هۆی ئەوە ئەمریکا لە سوریا ببێتە خاوەن کاریگەری. لە رووی یاساییەوە پێگەى نییە. هێزێکى ئەوەندە زۆریشی لە سوریا نییە. ناکرێت بوترێت لەسەر زەویدا جموجوڵی هەبووە. بەڵکو بە هێزی ئاسمانی بەشداریى شەڕ بوو. ئەوانەى لە زەویدا شەڕیان کردووە، بەرگرییان کردووە و پاراستنیان کردووە، هێزەکانى سوریاى دیموکراتیک (قەسەدە) بوون. بە تایبەتی یەکینەکانى پاراستنى گەل (یەپەگە) و یەکینەکانى پاراستنى ژن (یەپەژە) بوون. ئەو هێزەى لە هەرێمەکەدا باڵادەستە هێزی بەرخودانى کوردانە".\nئەمریکا لە رۆژهەڵاتى ناوەڕاست دا هێزێکى گرنگە و هەر وا لە خۆیەوە ناکشێتەوە\nلەبارەى کشانەوەى هێزەکانى ئەمریکا لە رۆژهەڵاتى ناوەراست، جەمیل بایک رایگەیاندوە، ئەمریکا لە رۆژهەڵاتى ناوەڕاست دا هێزێکى گرنگە و هەر وا لە خۆیەوە ناکشێتەوە. "ناکۆکییە ناوخۆییەکانیان بە تایبەتى لە ناو هێزە سەربازییەکانیاندا نیشانیدا. ئەوان مەترسییەکە بەو شێوەیە لێکدەدەنەوە؛ لە دۆخێکى لەو جۆرەدا کاریگەرییمان لەسەر رۆژهەڵاتى فورات نامێنێت، لە رووی سەربازییەوە ئێمە ناتوانین بیپارێزین، چونکە باش ئاگاداری هەڵوێستى سەربازیى کۆماری تورکیان. ئەگەر ئەوە رووبدات ئەوا کاریگەریى سەربازیی خۆیان لە رۆژهەڵاتى ناوەڕاستدا لە دەست دەدەن. پنتاگۆن لەبەر ئەوە نیگەرانە. سەرۆکایەتیى ئەمریکاش بە زۆری بیر لە سیاسەت دەکاتەوە، دواى ٢ ساڵی تر هەڵبژاردن هەیە. ئەگەر بەو شێوەیە بەردەوام بێت ئەوا لە هەڵبژاردنى سەرۆکایەتیشدا تێکدەشێکێت".\nبایک لە بەردەوامیى قسەکانیدا وتی "ناکرێت بوترێت، ئەمریکا لە سوریا و لە رۆژهەڵاتى ناوەڕاستدا دەکشێتەوە، بەڵکو لە سیاسەتەکانى ئەمریکادا گۆڕانکاری روودەدات و لەو ناوچانە ناکشێتەوە. لە هاوپەیمانیى دژ بە داعش دەکشێتەوە. پەیوەندیى خۆی لەگەڵ هاوپەیمانییەکە کەم و لاواز دەکات و لەگەڵ دەسەڵاتى ئاکەپە – مەهەپە رێککەوتن ئەنجام دەدات بۆ ئەوەى لە بری داعش، هێرش بکاتە سەر کوردان، کە کورد لە دژی داعش لە تێکۆشاندایە. ئەوە بۆ خۆی دەکاتە بنەما و لەگەڵ ئەو هاوپەیمانییەدا پەیوەندییەکانى بەهێز دەکات".\n#ئه‌مریكا #داعش #پەكەكە #تورکیا


چالاكوانێك: هەقە یەكێك پارێزگاری هەولێر بەخەبەر بێنێتەوە – چپە\nچالاكوانێك: هەقە یەكێك پارێزگاری هەولێر بەخەبەر بێنێتەوە\nپارێزگاری هەولێر كۆنگرەیەكی رۆژنامەوانی لەسەر دۆخی كارەبا لە پارێزگاكە رێكخست و رایگەیاند تا شەش مانگی دیكە موڵەت دەدەین بە خاوەنی مۆلیدە ئەهلیەكان بۆ ئەوەی مۆلیدەكانیان بگۆڕن بۆ بێدەنگ.\nئەم قسانەی فرسەت سۆفی پارێزگاری هەولێر كاردانەوەی توندی لە نێو هاوڵاتیان و تۆڕەكۆمەڵایەتیەكان لێ كەوتەوە و بە جۆرێك وەسفی دەكەن كە فرسەت سۆفی پارێزگاری هەولێر ئاگای لە دونیا نیە و نازانێت چی دەگوزەرێت لە شارەكە.\nیەكێك لە چالاكوانان لە فەیس بوك نوسیویەتی” دەك بە خێر نەیەنەوە بۆ خۆتان و بڕیارتان ئێمە چاوەڕێی ئەوە بوین، بڵێن كێشەی كارەبامان بە تەواوەتی چارەسەر كرد و چیتر پێویستیمان بە مولیدەی ئەهلی نابێت و كارەبای نیشتیمانی دەبێت بە 24 كاتژمێر، كە چی تازە هاتون داوا دەكەن مولیدەی ئەهلی بكرێت بە بێ دەنگ”.\nهاوكات چالاكوانێكی دیكە ئەوەی نوسیوە” ئا یەكێك كاك فرسەت بە خەبەر بهێنێتەوە، بڵێ كاكە دەمێكە مولیدە ئەهلیەكانی هەولێر كراون بە بێ دەنگ، كاكە تۆ ئاگات لە دونیا نیە نەك مۆلیدەكان ئێمە خۆشمان بێ دەنگین”.\nحكومەتی هەرێم دۆخی كەركوكی بەلاوە گرنگ نیە\nنهێنی بەشداری كردنی شێخ باز لە كۆبونەوەی ئەنجومەنی وەزیران


تورکیا دوو مامۆستا دەسـتگیردەکات کە مانیان لە خواردن گرتووە\nکەناڵی CNN تورک دەڵێت هێزەکانی پـۆلیسی تورکیا مامۆستایەکی زانکۆ و مامۆستایەکی ئامادەیـیان دەسـتگیرکردووە کە ماوەی دوو مانگە مانیان لە خواردن گرتووە وەک دەربڕینی ناڕەزایی بەرامبەر دەرکردنیان لە کارکەنیان لە چوارچێوەی هەڵمەتەکانی حکومەت لە پاش کودەتا شکستخواردووەکەی ساڵی ڕابردوو.\nکەناڵەکە ئەمڕۆ دووشەممە هەواڵەکەی ڕاگەیاند و گوتی هەروەها هێزەکانی پۆلیس شوێنەکانیان پشـکنیون و دوو پارێزەریشیان دەسـتگیرکردووە کە هەوڵیان دابوو ڕێگرییان لێبکەن.\nخانمی پـرۆفیسۆر نوریـیە گولمەن و سەمیح ئۆزاکچی مامۆستای ئامادەی کە زیاتر لە دە هەفتەیە مانیان لە خواردن گرتووە، چەندان خۆپـیشاندانی ناڕەزایـیان لە ئەنکەرە ڕێکخست بە مەبەستی تیشک خستنە سەر ڕەوشی نزیکەی 150 هەزار فەرمانبەر کە دەسەڵاتداران لە کارەکانیان ڕایانگرتوون یان دەریانکردوون لە پاش هەوڵی کودەتاکەی مانگی حەوتی ساڵی ڕابردوو، ئەوەی دەسەڵاتدارانی ئەنکەرە فەتحوڵڵا گولەنی پیاوی ئاینی تورکیا بەو هەوڵە تۆمەتباردەکەن.\nگولمەن شەوی یەکشەممە لە سەر تویتەرەکەی خۆی نووسی" پـۆلیسی سیاسی هەوڵ دەدەن بێنە ناو ماڵەکەوە. ئێستا دەرگاکە دەشکێنن."\nپاشان نووسینێکی دیکەی بڵاوکردەوە و تیایدا دەڵێت"نەعلەت لە فاشیزم! بژی مانگرتن لە خواردن! دەمانەوێت بمانگێڕنەوە بۆ سەر کارەکانمان! ئێمە هەرگیزا و هەرگیز چۆک دانادەین!"\nجێی ئاماژەیە ئەم دوو مامۆستا مانگرتووە تەنها ئاو دەخۆنەوە لەگەڵ شەکر و خوێ و ئاوی لیمۆ، بۆیە کێشیان دابەزیوە. پـزیشکان سەرەتای ئەم مانگە گوتیان باری تەندروستیان زۆر تێکچووە.\nڕێکخراوی ئەمنستی ئنتەرناشناڵ ئەمڕۆ دووشەممە ڕاپـۆرتێـکی بڵاوکردەوە و تیایدا نووسیویەتی دەرکردنی فەرمانبەرانی حکومی لە تورکیا بە شێویەکی هەڕەمەکیـیانە ئەنجامدراوە و ئاکامی ئێجگار خراپی بەسەر ژیان و گوزەرانیان هەیە.


كوردى عربى Kurdî English Today : Sun May 19 19:46:06 AST 2013\n19/05/2013 : 17:59:24نووسينگه‌ى حكوومه‌تى هه‌رێمى كوردستان له قاهيره ده‌كرێته‌وه.19/05/2013 : 17:56:33گه‌شتياريى هه‌رێمى كوردستان هه‌نگاوى گه‌وره‌ى ناوه.19/05/2013 : 17:53:41وه‌رگه‌رِانی ئۆتۆمبیلێك له‌گه‌رمیان 3 قوربانی لێكه‌وته‌وه19/05/2013 : 17:52:21رێژه‌ى بارانبارین له ده‌ڤه‌ری سۆران گه‌یشته 738ملم19/05/2013 : 17:48:21 85 كۆمپانیا ده‌رمان و پێداویستی پزیشكی هاورده‌ی كوردستان ده‌كه‌ن19/05/2013 : 17:45:56ته‌ندروستی گه‌رمیان پزیشك و دوو یاریده‌ده‌ری سزا ده‌دات19/05/2013 : 17:27:06عێراق رێكه‌وتننامه‌ی قه‌ده‌غه‌كردنی بۆمبی هێشوویی په‌سه‌ند ده‌كات19/05/2013 : 17:21:42کۆمیسیۆن وردەکارییەکانی ھەڵبژاردن رادەگەیەنێت19/05/2013 : 17:16:03هۆڵێکی شیاو بۆ رۆژنامه‌نووسان له په‌رله‌مان دروست ده‌کرێت19/05/2013 : 16:18:05نەوشیروان مستەفا، دەستلەكاركێشانەوەی سەڵاح رەشیدی قبووڵ كرد\nراپۆرت\t16/05/2013 : 13:53:12ئەگەر حزبەكانی حكومڕان و ئۆپۆزسیۆن وەك شەریك سەیری خۆیان نەكەن هاوسەنگی سیستمە دیموكراتیەكە تێكدەچێتدەبێت حزبەكانی حكومڕان و حزبەكانی ئۆپۆزسیۆن بۆ پەرەپێدانی پرۆسەی دیموكراتی وەك شەریك سەیری خۆیان بكەن، ئۆپۆزسیۆن كارێكی بونیادنەرانە دەكات ئەگەر پشتگیری ئەو بیروبۆچوونانە بكات كە رەخنە لە حكومڕانی ئێستا دەگرن، بەڵام دەبێت ئۆپۆزسیۆن\t09/05/2013 : 14:26:34وەبەرهێنان لە توانا و لێهاتوویی لاواندا.. سەقامگیری ئابووری و كۆمەڵایەتی و سیاسی دروست دەكات\t04/05/2013 : 20:41:39عێراق لەدووڕیانێكی چارەنووسسازدا پێشێلكردنی دەستوور پچڕاندنی رایەڵی یەكپارچەیی عێراقە\t25/04/2013 : 16:29:50بەشداری لە پرۆسەی بونیادی دیموكراتی و دەسەڵاتێك بۆ چاودێری حكومڕانیئایا میدیا خۆی دەسەڵاتە یان لەبەرامبەر دەسەڵات بێ دەسەڵاتە؟ ئایا میدیا لە ناوپرۆسەی حكومڕانیدا خۆی یەكێكە لە گرنگترین توخمەكانی حكومڕانی لە سیستمی دیموكراتیدا یان لەدەرەوەی حكومڕانی چاودێری تەنیا كارەكانی حكومەتە؟ ئەگەر\t25/04/2013 : 16:27:26پێشێلكردنی بنەمای شەراكەت.. عێراق بەرەو هەڵدێر دەباتدانوستان و دیالۆگەكانی ئەم دواییەی نێوان شاندی هاوپەیمانی نیشتمانی و لایەنە كوردستانییەكان ڕێگە چارەیەكی باشە بۆ هێوركردنەوەی بارودۆخەكە و هەنگاونان بەرەو چارەسەركردنی كێشەو ناكۆكییەكانی نێوان بەغداو هەرێمی كوردستان،\t18/04/2013 : 13:44:19پرۆفیسۆری هاریكار دكتۆر عەلی تەتەر نێروەیی:ئۆپەراسیۆنەكانی ئەنفال لە كوردستان دەرەنجام و كاردانەوەی نێودەوڵەتیهەر هەشت ئۆپەراسیۆنەكەی ئەنفال (23 شوبات ـــ 6 ئەیلوولی 1988) بە گەورەترین و ترسناكترین هەڵمەتی لەناوبردنی گەلی كوردستان لە مێژوودا دەژمێردرێن كە بە شێوەیەكی دڕندانەو بەدەر لە هەموو یاسا و بنەماكانی مرۆڤایەتی، لە لایەن حكومەتی عێراقەوە لە ساڵی 1988 ئەنجامدرا. ئەم پەلامارانە بە سوود وەرگرتن لە كەرەستەی كیمیایی و بۆمبابارانی زۆر سەختی پێش هێرشی لەشكری زەمینی بە ژمارەیەكی یەكجار زۆر و سوتاندن و وێرانكردنی هەرشتێك كە دەكەوتە بەردەست و پێش چاویان.\t18/04/2013 : 13:32:07رەهاگەرایی لە ئایدیۆلۆژیای حزبی سیاسیدا:مەیلی دیكتاتۆری پێوەندی بەحزبی زۆرینەو كەمینەوە نییەچۆن بە میكانیزمەكانی دیموكراتی، دیموكراتیەت لەبار دەبرێت؟ چۆن ژینگەی كراوەی كۆمەڵگەی دیموكراتی دەكرێتە ژینگەیەك بۆ لەباربردنی دیموكراتی؟ چۆن ئایدۆلۆژیەتی رەهاگەرا یان رادیكاڵی دێتە ناو پرۆسەی دیموكراتی؟ ئایا كاتێك ئەو حزبەی هەڵگری ئایدۆلۆژیەتێكی\t18/04/2013 : 13:19:25بێدەنگی جیهان بەرامبەر رژێمی ئەسەد:سوریای رووبەڕووی كارەساتێكی مرۆیی گەورەكردۆتەوەبەر لەچەند مانگێك هیلاری كلینتۆن وەزیری پێشووی دەرەوەی ئەمریكا رایگەیاند بەكارهێنانی چەكی كیمایی لە تەنگژەی سوریا خەتی سورە بۆ رژێمەكەی ئەسەد، رۆژی شەممەی رابردوو گرووپێك لە زانایانی سەر بە سوپای بەریتانیا لە ئاكامی پشكنینی هەندێك\t11/04/2013 : 13:56:01لە یەكەم ئەزموونیداحكومڕانیی ئیخوان موسلمین جاڕی فەشەلی خۆیداحكومڕانی هەڵگرتنی دروشم و هوتاف كێشانی حەماسەت ئامێز نییە، ئیخوان موسلمینی میسر، سەركەوتووبوون لەوەی مێژووی درێژیی خەباتی نهێنیان تەرجەمە بكەن بۆ سەركەوتن لە هەڵبژاردنەكاندا، بەڵام سەركەوتوو نەبوون لەوەی ئەم مێژووە تەرجەمە بكەن\t04/04/2013 : 17:04:18كێشەی كورد و «پرۆسەی ئیمرالی»ئێمه هه‌موو ده‌زانین كه ناوچه‌كەمان كێشه‌ى هه‌یه، بۆ ئێمه جێگه‌ى داخى زۆره كه خوێنى كورد یان تورك یان هه‌ر گه‌لێكى تر ده‌ڕژێت. ئێمه له‌گه‌ڵ میلله‌تانى خۆمان لێره ده‌ژین و پێویسته ده‌ستى برایه‌تى بۆ یه‌كتر درێژ بكه‌ین و حه‌یفه خوێن بڕژێت.\t04/04/2013 : 16:00:10سووریا بەرەو قۆناخێكی نوێ بەڵام خوێناویتربارودۆخی سووریا لەگەڵ ئەوەی لەڕووی سیاسیی و دیپلۆماتی گۆڕانكاری بەسەر هاتووە و بۆ یەكەمین جار كورسی سووریا لە كۆمكاری عەرەبی درایە ئەنجوومەنی نیشتمانی سووریا، هەروەها لەگەڵ ئەوەی دەستكراوە بە چەكداركردنی زیاتر ئۆپۆزسیۆنی سووریا،\t14/03/2013 : 17:35:06تێپەڕاندنی بودجەی عێراق بێ بەشداری لایەنی كوردستانی مەترسی لەسەر پێكەوە ژیان دروست دەكاتبەبێ ئامادەبوونی پەرلەمانتارە كوردەكان یاسای بودجەی گشی عێراق بۆ ساڵی 2011 دەنگی لەسەر درا، كەجێی نیگەرانی لایەنە كوردسانییەكان بوو، بەو پێیەی پرۆژە یاساكە چەندین بڕگەی نادروست و نادەستووری و تەنانەت چەندین سزای\t14/03/2013 : 17:13:55پرۆفیسۆری هاریكار دكتۆر عەلی تەتەر نێروەیی ئەندامی ئەنجوومەنی سەركردایەتی پارتی دیموكراتی كوردستان:كارەساتی كیمیابارانكردنی هەڵەبجەوكاردانەوەی نێودەوڵەتیبە بیانووی ڕێگەگرتن لە هێرشە فراوانەكانی ئێران، كە بە لێشاو سەربازانی ئێرانی بەشدارییان تێدا دەكرد، عێراق چەكی كیمیایی بەكارهێنا. كاتێك كە كاردانەوەی جیهانی زۆر لاوازو تەنانەت بێدەنگی بوو، حكومەتی عێراق ئەم چەكەی دژ بە گوندو شارو خەڵكی سیڤیلی كوردستانیش بەكارهێنا، ئەو چەندەش تەنانەت لەو كاتەدا بوو كە شەڕ لەگەڵ ئێران بەرەو كۆتایی دەڕۆیشت و كوردیش توانای بەرگری نەمابوو.\t14/03/2013 : 13:54:34كارێزمایی مستەفا بارزانی دابڕانێك لەنێوان دوو مێژوو و دووبیركردنەوەداجۆن ولیام گاردنەر كە چەندین پۆستی وەزاری لە ئیدارەكانی ئەمریكا وەرگرتووە، نووسەری كتێبی (سەركردایەتیە لە كۆمەڵگەی ئەمریكا) و، وەك لەپێناسەی بۆ سەركردەی سیمبول ئاماژەی پێكردووە، سەركردەی سیمبول تەنیا یەك ئامانجی هەیە،\t07/03/2013 : 12:14:09رۆڵی ئافرەتان لەنێوان بەشداربوون لەكایەی سیاسیی و هاوبەشیكردن لە داڕشتنی بڕیاری سیاسی و حكومیداكێشەی سەرەكی ژنان بەشداربوون لە كایەی سیاسیی نییە، بەڵكو كێشەی سەرەكییان دووربوونیانە لە پرۆسەی بڕیار دروستكردن، هەربۆیە ئافرەت لەناو كایەی سیاسیی بەشدار بێت یان بەشدار نەبێت تەنیا ئەو بڕیارانە جێبەجێ دەكات كە پیاو دایاندەڕێژێت\t07/03/2013 : 12:05:50بەشداربوونی كورد بە یەك لیست لەهەڵبژاردنی پارێزگاكانی دەرەوەی هەرێم زامنی بەدەستهینانی كورسیی زیاترەلەگەڵ دەستپێكردنی هەڵمەتی هەڵبژاردنەكانی پارێزگاكانی دەرەوەی هەرێم و دەركەوتنی دوو لستی بەهێزی عەرەبی سوننەو شیعە، حزبە سیاسییەكانی كوردستانی بە حزبەكانی دەسەڵات و ئۆپۆزسیۆنەوە بەلیستێكی هاوبەشی (برایەتی و پێكەوەژیان) بەشداری\t28/02/2013 : 14:46:51حزبی سیاسیی گرنگە بۆ دیموكراتی بەڵام هەموو حزبێك دیموكراتی پێ بونیاد نانرێتقسەكردن لەسەر رۆڵی حزبی سیاسیی لە پرۆسەی بونیادی دیموكراتی یان رۆڵی حزبی سیاسیی لەو كۆمەڵگایانەی كە دیموكراسیەتی تێدا چەسپیوە، تەنیا قسە و باسی وڵاتی ئێمە نییە، بەڵكو ئەم پرسە لەسەرانسەری جیهان و لە وڵاتانی لیبرال دیموكراتی\t28/02/2013 : 14:38:22میسر...ململانێی بەردەوامی سیاسی و قەیرانی بەڕێوەبردنی وڵاتلە ئێستادا میسر لە نێو ململانێیەكی سیاسیدا دەژی كە هەرگیز لە مێژووی ئەو وڵاتەدا رووینەداوە،ئەم رەوشەش دەرئەنجامی ناكۆكی بیروبۆچوونی نێوان رژێم و ئۆپۆزسیۆنە دەربارەی بەڕێوەبردن و ئاییندەی میسر، هەروەها شێوازی ئەو فەرمانڕەوایەتییەی كە\t21/02/2013 : 18:09:32گرنگی رۆژنامەگەری لە كۆمەڵگەی دیموكراتیدا..رایەڵی پێكگەیاندنی سیستمی سیاسیی و كۆمەڵگەی مەدەنییەبۆچی تۆماس جیفرسۆن داڕێژەری بەیانی سەربەخۆیی كۆماری ئازادی ئەمریكا دەڵێت: ئەگەر سەرپشك بكرێم لە نێوان پەرلەمانێكی ئازاد و میدیای ئازاددا یەكێكیان هەڵبژێرم، ئەوا من میدیای ئازاد هەڵدەبژێرم؟ بۆچی جۆزیف پۆلیتزر خاوەنی رۆژنامەی نیویۆرك\t21/02/2013 : 17:57:06سیاسەتی تاكڕەوی مالیكی خەریكە پێكەوەژیان لە عێراقدا مەحاڵ دەكاتوڵاتێك بەزەبری هێز یەكپارچەییەكەی بپارێزرێت شایەنی ئەوەنییە بە یەكپارچەیی بمێنێتەوە)، ئەمە قسەی گراهام فۆلەرە سەبارەت بە عێراقی دوای رژێمی بەعس، ئەمەش مانای ئەوەیە ئەگەر بونیادنانەوەی عێراقی نوێ لەسەر بنەمای ئەو دەستوورە بویناد نەنرێتەوە كە\t21/02/2013 : 17:51:56هەڵوێستی كۆمەڵگەی نێودەوڵەتی دەستی ئەسەدی بۆ كۆمەڵكوژی واڵا كردووەبەپێی ئەو ئامارانەی ماوە ماوە رێكخراوە نێودەوڵەتیەكان سەبارەت بە قوربانییەكانی سوریا و ئاوارەكانی سوریا بڵاوی دەكەنەوە، بەردەوام ژمارەكان لە هەڵكشاندان و ئێستا هیچ ئاسۆیەك دیارنییە ئاخۆ هێزەكانی ئۆپۆزسیۆن رژێمی ئەسەد دەڕووخێنن یان ئەسەد خۆی رێكدەخاتەوە\t18/02/2013 : 18:33:25دامەزراندنی رێكخراوەكانی قوتابیان ولاوان هەنگاوێكی شۆڕشگیرانە بوو بۆ بیركردنەوە لە نەوەكانی داهاتووهەروەك چۆن لاوان و قوتابیان لە هەر قۆناغێكی پێشكەوتندا بە توێژێكی گرنگ و ئەكتیڤی ناو كۆمەڵگە دادەنرێن و خاوەنی هەستێكی بەرزی نەتەوەیی و نیشتمانین و، لە قۆناغەكانی خەباتی بزووتنەوەی رزگاریخوازی كوردستانیشدا هەبوونێكی كارامەو بەشدارییەكی\t14/02/2013 : 17:24:40توندوتیژی و ترسی داڕمانی دەوڵەتی میسر و دەستپێشخەریی بۆ دانوستاندنمیسر هەفتەیەكی سەختی توندوتیژی و پێكدادانی بەخۆیەوە بینی كە تێیدا دەیان كوژراو و سەدان برینداری لێكەوتەوە، خۆپیشاندان و كاری توندوتیژی لە شەقام و مەیدانەكانی قاهیرە و زۆربەی پارێزگاكانی میسر درێژەی هەیە وەك ناڕەزاییەك بەرامبەر\t12/02/2013 : 17:30:07(پەرلەمانی سەرۆكایەتی تێكەڵاو)هەڵسەنگاندن لەنێوان سیستمی حكومڕانی و حكومڕانی باشلە مێژووی دەوڵەتانی دیموكراتیدا 3 شێواز بۆ چۆنییەتی حكومڕانی پیادەكراوە، كە بریتین لە سەرۆكایەتی و پەرلەمانی و تێكەڵاو یان نیوەسەرۆكایەتی (semi- presidentialism)، بێگومان لەسەر ئاستی ئەكادیمی و سیاسیی و هەروەها لەسەر ئاستی\t07/02/2013 : 14:05:09ریزبەندی ئەولەویەتە نیشتمانیەكان ویەكڕیزی لایەنە سیاسیەكان ئیرادەی كورد لەهەموو قۆناخێكدا فەرز دەكاتهەموو پێشبینیەكان بەو ئاڕاستەیەن گۆڕانكارییەكی بەرچاو لەسەر ئاستی ناوچەكە بەڕێوەیە، ئەم گۆڕانكارییانە ئەگەر لەلایەكەوە پێشبینی مەترسی و خراپی بۆ بكرێت، ئەوا لەلایەكەوە دەكرێت پێشبینی ئەوەش بكرێت كە ئەم گۆڕانكاریانە هەل و فرسەتێكی دیكە بۆ بەردەم كێشەی كورد له‌سه‌رهێڵ : 62\nژماره‌ی سه‌ردان : 19863363


یەکێتیی لەگەڵ بزووتنەوەی گۆڕان بەشداریی هەموو کۆبوونەوەکانی پێکهێنانی حکوومەتی نوێی عێراق دەکات\nکۆدی هەواڵ: 3689\nڕێکەوتی بڵاوکردنەوە: 08:22 - 2021/10/16\nئەندامی مەکتەبی سیاسیی یەکێتی:\nبەشی عێراق و هەرێمی کوردستان- ئەندامی مەکتەبی سیاسیی یەکێتی ڕایگەیاند یەکێتیی نیشتمانیی کوردستان لەگەڵ بزووتنەوەی گۆڕان بەشداریی لە هەموو کۆبوونەوەکانی پێکهێنانی حکوومەتی نوێی عێراق دەکات.\nبەپێی هەواڵی کوردپرێس، رزگار حاجی حەمە، ئەندامی مەکتەبی سیاسیی یەکێتی دەڵێت: "یەکێتیی نیشتیمانیی کوردستان لەگەڵ بزووتنەوەی گۆڕان بەشداریی هەموو کۆبوونەوە و دانوستاندنێک دەکات، چوونکە رێککەوتنمان هەیە و یەکتر بەجێناهێڵین".\nیەکێتی کە هێزی دووەم و هاوپەیمانی لە مێژینەی پارتییە لە حوکمڕانی هەرێمی کوردستاندا، وێرای جەخت کردنەوە لە بەشداریی کارای بزووتنەوەی گۆڕانی هاوپەیمانیان، چاوەڕوانی راگەیاندنی ئەنجامی کۆتایی هەڵبژاردنەکانە.


کوردیپێدیا - بافڵ تاڵەبانی بەبۆنەی ساڵی نوێوە پیرۆزبایی ئاڕاستەی هاووڵاتیانی کوردستان دەکات\n📝 بافڵ تاڵەبانی بەبۆنەی ساڵی نوێوە پیرۆزبایی ئاڕاستەی هاووڵاتیانی کوردستان دەکات | پۆل: بەڵگەنامەکان | زمانی بابەت: 🏳 کوردیی ناوەڕاست\nبافڵ تاڵەبانی بەبۆنەی ساڵی نوێوە پیرۆزبایی ئاڕاستەی هاووڵاتیانی کوردستان دە...\nساڵی نوێ پیرۆزبێت لە هەموولایەک. هیوادارم ساڵی نوێ، ساڵی ئارامی زیاتر و خۆشگوزەرانی بێت بۆ سەرجەم کورد و کوردستان.\nلەم بۆنەیەدا لە سلێمانییەوە، هیوای داهاتوویەکی گەش بۆ سەرجەم هاووڵاتیانی عێراق بە گشتی و هەرێمی کوردستان بە تایبەتی دەخوازم.\nهەر شاد و خۆشبەخت بن\n#بافڵ تاڵەبانی | #31-12-2019 |\n➕ ئەم بابەتە لەلایەن: (بەناز جۆڵا)ەوە لە: Dec 31 2019 10:58PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Dec 31 2019 11:09PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Dec 31 2019 10:58PM باشترکراوە


نسار شیخ مستەفا 16/01/2022\nبەغدای پایتەخت هەموو پارت و لایەنە سیاسیەكانی بۆ لای خۆی كێش كردووە، بە ئامانجی پێكهێنانی حكومەتێكی بنكە فراوان، سەرجەم لایەنەكان كۆكن لەسەر پێكهێنانی حكومەت بەو ئاراستەیەی كە كۆمەڵانی خەڵكی مەبەستیانە، بەڵام ڕوون نیە حكومەتی داهاتوو تاچەند دەبێتە جێ ی ڕەزامەندی عێراقیەكان، چونكە عێراقیەكان لەوە ڕاهاتوون كە حكومەتە یەك لە دوایەكەكانی پاشی رژێمی بەعس نەبوون بەمایەی خێر هەمیشە ناڵاندویانە بەدەست گەندەڵی و خراپی باری ئابوری و كۆمەڵایەتی و سەرجەم ڕەهەندەكانی تر، لەبەرئەوە گۆرانی نەخشەی سیاسی لە عێراق بەر لەهەموو شت پێویستی بە تەبایی و یەكڕیزی لایەن و پارتە سیاسیەكان هەیە بۆئەوەی عێراق بەبەهێزی بمێنیتەوە دوور لەدەستوەردانی دەرەكی و ناوخۆیی بەئاراستەی تێكدان و بەلارێدابردنی ئامانجە نیشتمانی و نەتەوایەتیەكان وەك ئەوەی لە ڕابردوو بینیمان.\nعێراقیەكان لەچاوەڕوانی پێكهێنانی كابینەی داهاتوون لەسەر بنەمای چارەسەركردنی كێشەهەڵواسراوەكان و بوژانەوەی كەرتی ئابوری و خزمەتگوزاری و دابین كردنی هەلی كار و نەمانی گەندەڵی و بەرتیل ، دەكرێ بڵێن وەك هەمووجار لە ڕاگەیاندنەكانەوە ئاماژەی پێكراوە حكومەتی عێراقی بەردەوام سوربووە لەسەر نەهێشتنی ( داعش ) و وەستاندنی ئەو توندوتیژیانەی بەردەوام زەرەری ماڵی و گیانی لە كۆمەڵانی خەڵكی داوە بۆتە مایەی ترس بۆ ئاسایشی سەر ناوچە جیاجیاكانی عێراق بەهەرێمی كوردستانیشەوە لەبەرئەوە ئەركی داهاتووی حكومەتی عێراق قورستر دەبێت لەرابردوو، بەتایبەتیش خاڵی سەرەكی پێشخستنی هەڵبژاردنەكانی مانگی 10 ی 2020 لە ئەنجامی خۆپێشاندنەكەی 25 ی تشرینی یەكەمی 2019 بوو كەلەو خۆپێشاندانەدا 565 كەس لەخۆپێشاندەران و هێزە ئەمنیەكان كوژران.\nبەهەموو پێوەرێك عیراقیەكان چاویان لەسەر كابینەی داهاتووە بە پێچەوانەی پارت و لایەنەكان كە لە كێبڕكێ ی پۆست و پلەدان، جوڵەی كوتلە سیاسیەكان پێش و دوای هەڵبژاردن بۆ دەنگ و گەیشتن بە پێگەی حوكمڕانی عێراقی وەك مەیدانێكی بێ خاوەن هێشتەوە، تا ئێستاش ئەمە لەدڵی عێراقیەكان ماوەتەوە، كەواتە فاڵگرتنەوە بۆ داهاتووی عێراقێكی سەقامگیرو یەكگرتوو هەڵچنراو لەسەر مافەنیشتمانی و نەتەوایەتیەكان تاڕادەیەكی زۆر ڕون نیە ئەمە ڕوو دەدات یاخود بەرگێكی نوێ دەپۆشێت بەڵام بەعەقڵیەتی پارت سالاری و حزب حزبێنە و دەسەڵاتگەرایی وێنەیەكی ڕابردوو بەفلتەركراوی دەبێت، بۆیە گرنگە سیاسیەكانی عێراق داهاتووی خەڵكی لەبەرچاو بگرن بەرلەهەموو شت ئەو واقعە تاڵەی چەندین ساڵە پێیدا تێپەردەبن دووبارەی نەبێت و خەڵكی نەبێتەوە بەخۆراكی حكومەت، كاتی ئەوە هاتووە هەنگاو بنرێت بۆ هێنانەدی بەرژەوەندییە باڵاكانی خەڵك و ئەو ئامانجانەی خەڵكی هیوایان لەسەر هەڵچنیوە .\nچوارساڵی ئایندە باشتر نابێت بۆ كورد لە ڕابردوو ئەگەر بیەوێت بەهەمان عەقڵ و پێوەری ڕابردوو بەشداری كابینەی داهاتووی عێراق بكات بەڵكو بۆ كورد گرنگە پێكەوە و بەیەك تیم بەشداری لە حكومەتی تەوافقی عێراق دا بكەن چونكە وەك عێراقیەكان یەك ئامانجی هاوبەشمان هەیە لە عێراقێكی یەكگرتوودا .


!ڕێگاکانی گێڕاندنه‌وه‌ی ئه‌و باجانه‌ی له کاتی کڕینی شتومه‌کدا لێتده‌سه‌ندرێت\nهه‌رشتێک بکڕیت له ئه‌ڵمانیادا به ڕێژه‌یه‌کی دیاریکراو باجی ده‌که‌وێته‌سه‌ر.\nبۆ نموونه: زۆربه‌ی شتومه‌که‌کا‌ن بێجگه له خواردن و شتومه‌کی خوێندن 19% ی نرخه‌که‌ی باجه، بۆ خواردنیش 7%. واتا ئه‌گه‌ر شتێک بکڕیت به 100 ئۆیرۆ نرخه‌که‌ی بێ باج 81 ئۆیرۆیه و 19 ئۆیرۆش باجه.\nبه‌گوێره‌ی یاسا، ئه‌و گه‌شتیارانه‌ی که له ده‌ره‌وه‌ی وڵاتانی ئه‌وروپای یه‌کگرتووه‌وه دێن ده‌توانن ئه‌و ڕێژه‌ی باجه وه‌ربگرنه‌وه، ڕه‌چاوی جێی نیشته‌جێبون ده‌کرێت نه‌ک ڕه‌گه‌زنامه، واتا کوردێک له ئه‌ڵمانیایه ناتوانێت ئه‌و ڕێژه باجه وه‌ربگرێته‌وه، به‌ڵام کوردێک که دێت بۆ ئه‌ڵمانیاو ده‌گه‌ڕێته‌وه ئه‌و باجه‌ی بۆ ده‌گه‌ڕێته‌وه به‌م ڕێگایه‌ی خواره‌وه.\nبۆ وه‌رگرتنه‌وه‌ی ئه‌و باجه ده‌بێت ڕه‌چاوی ئه‌م سێ خاڵه بکرێت.\n1- له‌و جێگه‌یه‌ی شتی لێده‌کڕێت (دوکان، بازاڕ، کارگه ...)\nله کاتی پاره‌دانی ئه‌وشته‌ی ده‌یکڕیت داوای ئیستیماره‌ی گێڕاندنه‌وه‌ی باجی جیهانی بکه (Global Refund Cheque) ئه‌گه‌ر بشڵێیت (Tax free) مه‌به‌سته‌که‌ت ده‌گات و ئه‌زانرێت مه‌به‌ستت چییه.\nئیستیماره‌که پڕ ده‌که‌یته‌وه به گوێره‌ی ئه‌و زانیاریانه‌ی که له پاسپۆرته‌که‌دا هاتووه.\nپسوڵه‌ی ئه‌و شته‌ی که ده‌کڕدرێت ده‌بێت به ئیستماره‌که‌وه بلکێندرێت.\nئه‌و شته‌ی ده‌یکڕیت نابێت نرخه‌که‌ی که‌متر بێت له 25 ئۆیرۆ بۆ باجکراوی 19% نمونه‌ی شتومه‌کی کاره‌بایی و 50 ئۆیرۆش بۆ باجکراوی 7% نمونه خواردن.\n2- لای گومرک\nگه‌شتیار ده‌بێت گومرک ئاگاداربکات له‌و شتانه‌ی که کڕیونی.\nپێش ده‌رچونت له‌و ووڵاته‌ی که ئه‌وروپای یه‌کگرتووی لێوه به‌جێده‌هێڵیت ده‌چیته بنکه‌ی گومرک. نمونه‌یه‌ک: ئه‌گه‌ر له ئه‌ڵمانیا بچیته فه‌ره‌نسا، ئه‌مه واتای ئه‌وه نییه که تۆ ئه‌وروپات به‌جێهێشتووه!!\nبه‌بێ مۆری گومرک باج وه‌رناگیرێته‌وه.\nئه‌و شتانه‌ی ده‌یکڕیت ده‌بێت تازه‌بن و له گومرک له‌گه‌ڵ پاسپۆرته‌که‌تدا پیشانیبده‌یت.\nله گشت فرۆکه‌خانه‌کان یان بنکه‌ی قیتار که ئه‌وروپای یه‌کگرتوی لێوه به جێده‌هێڵیت، بنکه‌ی گومرک هه‌یه. بۆ جێبه‌جێکردنی کاروباری باج وه‌رگرتنه‌وه کاتی ده‌وێت، بۆیه ده‌بێت ئاگاداری کات بیت پێش ده‌رچونت.\nئه‌و شته‌ی ده‌یکڕیت نابێت سێ مانگی به‌سه‌ردا چووبێت.\nله گومرک گه‌شتیار ئیستماره‌که ده‌داته یه‌کێک له‌و بنکانه‌ی که له فرۆکه‌خانه‌کاندا هه‌ن.\nئه‌و ڕێژه باجه‌ی دراوه به ده‌ستی وه‌ریده‌گریته‌وه له‌و بنکه‌یه.


له په‌راوێزی وڵامدانه و وڵامنه‌دانه‌وه‌ی حیزبه‌کان به ڕه‌خنه‌ی دڵسۆزانه‌ی کۆمه‌ڵێک له ژنانی چالاک – زاگرۆس پۆست\nماڵەوە / وتار / له په‌راوێزی وڵامدانه و وڵامنه‌دانه‌وه‌ی حیزبه‌کان به ڕه‌خنه‌ی دڵسۆزانه‌ی کۆمه‌ڵێک له ژنانی چالاک\nشه‌ممه 2 تشرینی دووه‌م 2013\tوتار 60 جار خوێنراوه‌ته‌وه\nدوای بڵاوبوونه‌وه‌ی وڵامی حیزبی دیموکراتی کوردستان و کۆمه‌ڵه‌ی زه‌حمه‌تکێشانی کوردستان به نامه‌ی دڵسۆزانه‌ی کۆمه‌ڵێک له ژنانی چالاکی کوردستان، له دنیای مه‌جازیدا، هێندێک تانه و ته‌شه‌ر له‌و وڵامانه دران. دیاره که‌سانێکێش هه‌بوون، به ڕێزه‌وه باسی نه‌فسی وڵامدانه‌وه‌که‌یان کرد و به کارێکی به‌رپرسیارانه و ولامده‌رانه‌یان ناو برد.\nده‌ستخۆش و سوپاس بۆ هه‌ر که‌سێک ده‌نێرم که کرده‌وه‌ی جوان ده‌بینێ و رێزی لی ده‌گرێ. هه‌ر وه‌ها ڕێز و سوپاسیشم بۆ که‌سانێک که کاری جێگای ڕه‌خنه ده‌بینن و دلسۆزانه و به زمانێکی مه‌نتیقی ره‌خنه‌ی لێ ده‌گرن. به‌لام هێندێک به‌ڕێز خه‌ریکن له ئه‌سلی مه‌سه‌له‌که خۆ ده‌دزنه‌وه و به په‌ڕاوێزه‌کانییه‌وه خۆ خه‌ریک ده‌که‌ن. لێره دا راست رووی قسه‌م له‌و به‌ڕێزانه‌یه:\nتکایه به شتی لاوه‌کی باسه‌که به لاڕێ دا مه‌به‌ن. له‌باره‌ی نامه‌ی ئه‌و کۆمه‌ڵه خانمه و وڵامدانه‌وه یا وڵامنه‌دانه‌وه‌ی حیزبه‌کان به‌وان، پرسیاره ئه‌سلیییه‌کان ئه‌مانه‌ن- ئه‌گه‌ر وڵامێکتان بۆیان هه‌یه- :\n1- ئایا کاره‌که‌یان و داواکه‌یان( رووی ڕه‌خنه و قسه کردن له حیزبه‌کان به مه‌به‌ستی به خۆداچوونه‌وه و هه‌نگاونان به‌ره‌و کاری پێکه‌وه و هاوبه‌ش و هه‌ڵوێستی هاوبه‌ش به تایبه‌تی له رووبه‌روو بوونه‌وه له گه‌ڵ ئێعدامی به‌ندییه سیاسییه‌کانی کوردستان، باشه یان خراپ؟\n2- به ڕێز و حورمه‌ته‌وه، وڵامدانه‌وه به‌م جۆره ره‌خنه و داوایانه له لایه‌ن رێبه‌ریی حیزبه‌کانه‌وه، کارێکی باشه یا خۆ لێ بیده‌نگ کردنیان و حیساب بۆ نه‌کردنیان؟  زه‌حمه‌ت نه‌بێ ولامی ئه‌و پرسیاره‌ش بده‌نه‌وه که له ئاست ولامنه‌دانه‌وه‌ی حیزبه‌که‌ی یا حیزبه‌کانی خۆتان به داوای ئه‌و خانمانه بۆ بیده‌نگن؟ بۆ ڕه‌خنه‌ی لێ ناگرن؟\n3- نامه‌ی ئه‌و خانمانه نامه‌ی سه‌رئاوه‌ڵایه، واته ئه‌گه‌ر به تایبه‌تییش بۆ حیزبه‌کانی نه‌نێرن، مادام له راگه‌یه‌نه‌کان دا بڵاو بۆته‌وه، به‌رده‌نگه‌کانیان هه‌ر پێویسته له به‌رامبه‌ری دا وڵامده‌ر بن. به‌و حاڵه‌ش وه‌ک له خۆیانم بیستوه بۆ هه‌موو حیزبه‌کانیان ناردوه. خۆ ڕووی قسه‌ی ئه‌وان له ژنانی ئه‌ندامی حیزبه‌کان نییه، ڕوویان له رێبه‌ریی حیزبه‌کانه. به راستی ئه‌و حیزبانه‌ی وڵامیان نه‌داوه‌ته‌وه، له به‌ر ئه‌وه‌یه که ئه‌م خانمانه پێوه‌ندییان به ژنانی ئه‌ندام له ڕیزه‌کانی ئه‌وانه‌وه نه‌گرتوه؟ هه‌ر له جێ دا ژنان و ئه‌ندامانی ئه‌وحیزبانه تا چه‌ند ئه‌و ماف و ئازادییه‌یان هه‌یه بێ ئیجازه‌ی ڕیبه‌ریی حیزبه‌کانیان،به‌شداری یا پێشوازی له داوا و هه‌وڵێکی ره‌خنه‌گرانه به‌ڵام دڵسۆزانه بکه‌ن که رووی له حیزبه‌کانی ئه‌وانیشه؟!\n4- ئه‌و خانمانه پێکه‌وه هه‌نگاوێکیان به هاوبه‌شی و هاوده‌نگی هه‌ڵگرتوه، خۆ حیزب و رێکخراویان پێک نه‌هێناوه تا چاوه‌روان بین بزانین ده‌توانن بۆ ماوه‌ی مانگێک، درێژه به پێکه‌وه بوون و پێکه‌وه مانه‌وه بده‌ن، جا ئه‌و جار و به‌و مه‌رجه ولامی ئه‌م داوایه‌ی ئێستایان بده‌ینه‌وه!! بۆ چی ئه‌م جۆره کاره هاوبه‌شانه‌شیان با کاتی و ناوبه‌ناویش بێت به که‌م بگرین و له جیاتی خستنه ژێرپرسیار هانده‌ریان نه‌بین بۆ په‌ره‌پیدان و به‌رده‌وامبوونیان؟!\n5- چه‌ن که‌سێک، دیاره هێندێکیان به ناحه‌زی و ده‌ربڕینێکی نابێهداشتی، ره‌خنه‌یان له‌و به‌شه‌ی ولامه‌ی حیزبی دیموکراتی کورستان گرتوه که ده‌ڵێ “پێمان وایه ئه‌و ڕه‌خنانه‌ی ئێوه که‌متر ڕوویان له حیزبی دیموکراتی کوردستانه و زۆر به که‌می ئێمه ده‌گرێته‌وه”. له وڵامی ئه‌وان دا ده‌ڵێم “ێ‌فتاب ێ‌مد دلیل ێ‌فتاب”! ئه‌و خانمانه ده‌ڵێن ئێوه حیزبه‌کان پێکه‌وه به‌یاننامه بده‌ن، به یه‌که‌وه و به هاوبه‌شی هه‌ڵویست بگرن و یه‌کگرتوو بن له سه‌رپرسی گشتی. ئایا حدک که به‌ر له‌و ڕه‌خنه‌یه‌ش به چه‌ندین جار عه‌ینی ئه‌و داوایه‌ی له گه‌ڵ حیزب و ڕێکخراوه سیاسییه‌کانی دیکه باس کردوه و وتوویه‌تی با هاوده‌نگی و هاوهه‌ڵوێیستی به‌ره‌ورووی ئه‌و رووداو و پرسانه بینه‌وه که پێوه‌ندیی به هه‌ر هه‌موومان و خه‌ڵکه‌که‌مانه‌وه هه‌یه، حه‌قی نییه بڵێ “ئه‌و ره‌خنه‌یه‌ی ئه‌و خانمانه که‌متر رووی له ئێمه‌یه، به‌و حاله‌ش به دڵسۆزانه‌ی ده‌زانین و پێشوازیی لێ ده‌که‌ین.”؟\n6- ئێستا دوای هه‌موو ئه‌و تانه و ته‌شه‌رانه‌تان، قسه‌ی حیسابیتان چییه؟ وه‌ک خۆتان و ئه‌ندامی حیزبێک، قبووڵتانه حیزبه‌که‌تان یا حیزبه‌کانتان له گه‌ڵ حیزبه‌کانی دیکه، پێکه‌وه کۆ ببنه‌وه، به‌یاننامه‌ی هاوبه‌ش بده‌ن و له سه‌ر ڕۆژێک بۆ مانگرتنی گشتی یا هه‌ر حه‌ره‌که‌تێکی گشتی و پێکه‌وه، ساغ ببنه‌وه؟\nلە پەیجی سەرەکی نوسەر لە تۆڕی کۆمەڵایەتی فەیسبوک وەرگیراوە.


ماڵپەری فیردەوس | سوڕەتی مەککی چییە ، وە سوڕەتی مەدەنی چییە ؟\nسەردێری پرسیار:سوڕەتی مەککی چییە ، وە سوڕەتی مەدەنی چییە ؟\nبەرواری دانان :2019-01-13 کۆدی پرسیار:980\nپرسیار : سوڕەتی مەککی چییە ، وە سوڕەتی مەدەنی چییە ؟\nوەلام : زانایان ڕەحمەتی خوایان لێ بێت قورئانیان دابەش کردووە بۆ مەککی و مەدەنی ، ھەروەھا جیاوازی ھەیە لە نێوان زانایان سەبارەت بە مەککی و مەدەنی سێ وتە ھەیە :\nیەکەم : ھەندێک زانا دەلێن : أن المكية مانزل بمکة ، و المدنية ما نزل بالمدينة .\nواتە : مەککی ئەوەیە کە لە مەککە دابەزی بێت ، مەدەنیش ئەوەیە کە لە مەدینە دابەزی بێت .\nدووەم : ھەندێک زانا دەلێن : أن المكية ما نزل قبل الهجرة ، و إن كان بالمدينة ، و المدنية ما نزل بعد الهجرة و إن كان بمكة .\nواتە : مەککی ئەوەی پێش کۆچ کردن دابەزی بێت ئەگەر لە مەدینەش دابەزی بێت مەککیە ، وە مەدەنی ئەوەی دوای کۆچ کردن دابەزی بێت ئەوە مەدەنییە ئەگەر لە مەککەش دابەزی بێت .\nوتەی سێیەم : ھەندێک زانا دەلێن : أن المکیة ما وقع خطابا لأهل مكة ، و المدنية ما وقع خطابا لأهل المدينة .\nواتە : مەککی ئەوەی باسی خەلکی مەککە بکات و فەرمان و ڕێگرییەکان بۆ ئەوان بێت ئەوە مەککیە ، بەلام ئەوەی باسی خەلکی مەدینە بکات و فەرمان و ڕێگرییەکان بۆ ئەوان بێت ئەوە مەدەنییە .\nوتەی ڕاست وتەی دووەمە کە مەککی ئەوەی بۆ پێغەمبەر سەلامی خوای لێ بێت دابەزیووە پێش ئەوەی کۆچ بکات بۆ مەدینە ئەوە مەککیە ، بەلام ئەوەی بۆ پێغەمبەر دابەزیووە پاش کۆچ کردن بۆ مەدینە ئەوە مەدەنییە ئەگەر لە دوای کۆچ کردن لە شاری مەککەش دابەزی بێت ، سورەت المائدە مەدەنییە کەچی بۆ پێغەمبەر سەلامی خوای لێ بێت دابەزیووە لە حەجی ماڵئاوایی لە عەرەفە .\nعومەڕ خوا لێی ڕازی بێت دەفەرمووێت : ئایەتی " الیوم أکملت لکم دینکم ..... " ئێمە زانیمان لە چ ڕۆژێکدا وە لە چ شوێنێک ئەم ئایەتە دابەزی بۆ پێغەمبەر سەلامی خوای لێ بێت ، بۆ پێغەمبەر دابەزی بە پێوە وەستا بوو لە عەرەفە ، وە ڕۆژی جومعە بوو . رواە البخاری (٤٥) ، مسلم (٣٠١٥) .


کوتان دژ بە COVID-19 - UNHCR Greece\nچەند ئاگادارییەك لە لایەن دەوڵەتی یۆنانییەوە\nکوتان دژ بە نەخۆشی کۆرۆنا، کۆڤید-١٩\nپشکنینە خۆییەکان بۆ نەخۆشی کۆرۆنا، کۆڤید-١٩\nپابەندیەکانی پاراستنی ناکاوی پێویست – سنورداری هاتووچۆکردن\nپەیڕەوکردنی ڕێکارەکانی دوورەپەرێزی – نێوان\nکارگوزاری دەزگای پەنابەری\nدەستگەیشتن بە چاودێری تەندروستی\nپاکوخاوێنی کەسی و خۆپاراستن\nسنورداری سەفەر کردن\nڕاگەیاندنەکانی دەوڵەتی یۆنان\nئەم لاپەڕەیە بە بەردەوامی نوێدەکرێتەوە تایبەت بە ڕاگەیاندنەکانی دەوڵەت سەبارەت بەو ڕێکار و پابەندیانەی کە حکومەتی یۆنانی جێبەجێی دەکات بە مەبەستی پارێزبەندی و چارەسەرکردنی نەخۆشی کۆرۆنا، هەروەها دەتوانن کە لەو ماڵپەڕانەی خوارەوەی دەزگا بەرپرسە دەوڵەتیەکاندا ڕاگەیەندراوەی نوێ و زانیاری بەردەوامتان بدۆزنەوە:\nماڵپەرەکە بە هەموو زانیاریەکان و چالاکیەکانی وەزارەتەکان سەبارەت بە کۆرۆنا، کۆڤید-١٩ : https://covid19.gov.gr/\nوەزارەتی تەندروستی: https://www.moh.gov.gr/\nئیۆدی – ڕێکخراوەی تەندروستی نیشتیمانی گشتی https://eody.gov.gr/\nپلاتفۆرمی تایبەت بە کوتان دژ بە کۆرۆنا، کۆڤید-١٩ https://emvolio.gov.gr/\nماڵپەر بە تەواوی زانیاریەکان سەبارەت بە پشکنینە خۆییەکان – خۆتێستکردنی کۆرۆنا، کۆڤید-١٩\nبەڕێوبەرایەتی گشتی پاراستنی مەدەنی: https://www.civilprotection.gr/el\nماڵپەڕی وەزارەتی کۆچ و پەنابەری لە فەیسبووک\nزانیاریەکان بۆ خوێندکاران: https://covid19.gov.gr/category/paideia/mathites/\nماڵپەڕی وەزارەتی پەروەردە بە ئاگاداریەکان سەبارەت بە کۆرۆنا، کۆڤید-١٩:\nئەو زانیاریانەی خوارەوە پابەندن بە بڕیاری وەزاری کە ڕاگەیەندرا لە بەرواری ٥ی شوباتی ٢٠٢٢ دا تایبەت بە دەستبەجێکردن و پەیڕوەکردنی ڕاستەوخۆی ڕێکار و پابەندیەکان بە مەبەستی پاراستنی تەندروستی گشتی لە بڵاوبوونەوەی خێرای کۆرۆنا، کۆڤید-١٩ لە سەرانسەری وڵاتی یۆنان دا، تێبینی بکەن دەبینن کە گۆڕانکاری ناکاوی هەیە لە چوارچێوە یاساییەکەدا، هەوڵ بدەن کە بەردەوام ئاگاداربن و چاودێری هەموو گۆڕانکاریەکان بکەن، بۆ بەسەرکردنەوەی ناوبەناو بە مەبەستی ئەوەی کە ئاگاداری گۆڕانکاریەکان بن، ماڵپەڕی نوسینگەی زانیاریەکان بۆ پەنابەران بەسەر بکەرەوە لەم ناونیشانەدا\n1. کوتان دژ بە کۆرۆنا، کۆڤید-١٩\nهەڵمەتی نیشتیمانی کوتان بۆ نەخۆشی کۆرۆنا، کۆڤید-١٩ بەردەوامە، کوتان بۆ هەمووان بە خۆراییە و وردە وردە ڤاکسین بۆ هەمووان دابین دەکرێت، ئەو تیمانەی کۆمەڵگە کە ئەوەلیەتیان هەیە.\nبەسەرکردەوەی شوێنە گشتییە داخراوەکان، وەك شوێنە داخراوەکانی خواردن و خواردنەوە ( چێشتخانەکان، قاوەخانەکان، شوێنگەکانی خواردنەوە ) سینەما، شانۆ، مۆزەخانە، ڕاهێنگا وەرزشییەکان، یاریگاکان، هۆڵی کۆر و کۆبوونەوەکان قەدەغەیە بۆ ئەو کاسانەی کە کوتانیان نەکردووە، ئەگەر چی تێستی دژ بە کۆڤید-١٩ کردبێت.\nئەو کەسانەی کە کوتانیان نەکردووە، دەتوانن بە تێستی نەرێنی پی سی ئار کە ئەنجام درابێت لە ماوەی ٧٢ کاتژمێردا یاخود تێستی نەرێنی پشکنینی خێرایی کە لە ماوەی ٤٨ کاتژمێردا ئەنجام درابێت، دەتوانن ئەو شوێنانەی خوارەوە بەسەربکەنەوە: شوێنکاری دەوڵەتی و مەدەنی، قوتابخانەکان، کەنیسەکان/ پەرستگاکان، ئارایشتگاکان و سەرتاشخانەکان، شوێنە دەرەکیەکانی خواردن و خواردنەوە ( چێشتخانەکان، قاوەخانەکان، شوێنگەکانی خواردنەوە)، هەروەها بەکارهێنانی هێڵەکانی گواستنەوە و گەیشتنی ناوخۆی وڵات وەك، فرۆکە، پاس و قیتار ).\nچوونە سوپەرمارکێت، سەمونخانەکان، شیرینی خانەکان، درمانخانەکان و هەروەها بەکارهێنانی هێڵەکانی هگواستنەوە و گەیشتنی ناوخۆی شار و شارۆچکەکان، بۆ هەموو ئەو کەسانەشە کە کوتانیان نەکردووە بەبێ ئەوەی پیویست بکات کە تێستی کۆڤید بکەن.\n2. خۆتێستکردن، پشکنینی خۆیی بۆ کۆرۆنا، کۆڤید-١٩\nبۆ زانیاری سەبارەت بە تێستە کەسییەکانی کۆڤید-١٩ بە زمانی یۆنانی، لێرەدا ماڵپەری فەرمی بەسەربکەرەوە:\nhttps://self-testing.gov.gr/ ئەو زانیاریانەی خوارەوە لە ماڵپەری فەرمی حکومەت دا بەردەستخراون.\nبەشداربوونی هەمووان بۆ ڕووبەڕووبوونەوەی پاتاگیری گرنگیەکی تایبەتی خۆی هەیە، نزیکەی یەك لە سێی ئەو کەسانەی کە تووشی نەخۆشی نوێی کۆرۆنا SARS-COV-2 دەبن نیشانەیان نیە و ڤاپرۆسەکە دەگوازنەوە بەبێ ئەوەی کە بزانن. لە ڕێگەی خۆپشکنینەوە بە تێستی خێرایی خۆپشکنینی ماڵی، کەسەکە هاوکات تەندروستی خۆی و تەندروستی کەسە خۆشەویستەکانی دەپارێزێت.\nپشکنینی خۆیی کۆرۆنا، کۆڤید-١٩ فەرمییە بۆ هەندێك لە ستافەکانی هاوڵاتیان، هەر وەك چۆن کە لە خوارەوە ئاماژەی بۆ دەکرێت.\nئەگەر پشکنینێکی خۆییت لە ماڵەوە کرد و ئەرێنی دەرچوو بۆ نەخۆشی کۆرۆنا، پێویستە کە دووبارە پشکنینەکە بکەیتەوە بەمەبەستی دڵنیابوونەوەی تێستی یەکەم، ئەوە دەکرێت ئەنجام بدرێت چ لە پزیشگەیەکی تایبەت یان لە پزیشگەیەکی دەوڵەتیدا بێت، ( لە خوارەوە سەیر بکە ) لە ماوەی ٢٤ کاتژمێردا.\nپێکهاتە پزیشکییە دەوڵەتیەکان کە دەتوانن بڕۆن بۆ ئەوەی تێستی پشکنینی خێرایی دووەم بکەن بە مەبەستی دڵنیابوون لە تێستی پشکنینی یەکەم، ئەمانەن:\n. دووشەممە بۆ هەینی:\n. شەممە و یەکشەممە:\nدەتوانیت لێرەدا ئەو لیستە بدۆزیتەوە کە ئاماژە بەو شوێنگا گشتیانە دەکات کە بە خۆرایی تیستی خێرایی کۆڤید-١٩ ی لێ دەکرێت، پێکهاتە تایبەتەکانی ئیۆدی لێرەدان:\nبۆ هاوڵاتیان کە کوتانیان نەکردووە، دەرهێنانی بڕوانامەی ئەنجامی نەرێنی تێستەکە لە تۆڕی gov.gr بەردەستخراوە تەنها لە کاتێکدا کە ئەنجامدانی تێستەکە لە سەنتەری توێژینەوەی پزیشکی مەدەنیدا کرابێت.\nچۆن پشکنینی خۆیی بکەم؟\nڤیدیۆیەك پیشانی دەدات کە چۆن دەتوانن تێستی پشکنینی خۆیی بکەن، لێردەا سەیرکە:\n( بە یۆنانی ) . https://www.youtube.com/watch?v=uqy9EtE1uuE\nئەگەر خوێندکاریت، سەیری ڤیدیۆکە بکە<< گرنگترین تێست لە دەرەوەی قوتابخانە دەکرێت >> لێرەدا:\n２) تێستی پشکنینی خۆیی بۆ کێی فەرمیە لە قوتابخانەکاندا؟\nتێستی پشکنینی خۆیی فەرمیە بۆ هەندێك لە ستافی کارمەندان، پیشەکاران و کارگوزەرانی دەوڵەتی و شوێنکارە مەدەنیەکان ( بۆ نمونە: بازار و فرۆشگاکان، گواستنەوە، سوپەرمارکێت، سەرتاشخانە و ئارایشگاکان )، هەروەها لە هەموو باخچەی ساوایان، قوتابخانەی سەرەتایی، ناوەندی، ئامادەیی ڕۆژانە و دواناوەندی گشتی ئیواران، ئامادەیی پیشەیی، وە بۆ هەموو پۆلەکانی ناوەندی و دواناوەندی:\nئەندامانی ستافی تایبەتی پەروەردەیی ( س ت پ ) و ستافی تایبەتی هاوکاران ( س ت ها )، ئەندامانی دەستەیی بەرێوبەرایەتی و کارگوزەرەکانی تریش. یەکەکانی خوێندنی تایبەتی هەموو نمرەکان کە کراوەن، تیستی پشکنینی خۆیی فەرمیە بۆ مامۆستایان، ستافی تایبەتی فێرکردن، بۆ خوێندکاران کە کێشەی کەم ئەندامیان یان حاڵەتی فێرکردنی تایبەتیان پێویستە، ڕێنمایی دەکەین کە تێستی خۆپشکنینەکەیان بۆ بکرێت کە گونجاو بێت لەگەڵ حاڵەتی کەم ئەندامیەکەیان یان حاڵەتە تایبەتە پێوستەکەیان دا.\nچی بکەم ئەگەر ئامکا یان پاییپا م نەبێت، یان ئەگەر کێشە و زەحمەت بێت کە بتوانم ژمارەی ئامکا کەم لەناو سیستەمەکەدا بدۆزمەوە؟\nلە حاڵەتێکدا کە ئامکا تان نییە، ئامکای کاتی ( پامکا )، یان پاییپا، یان ئەگەر کێشەتان هەبوو بۆ دۆزینەوەی ئەو ژمارەیەی کە مەبەستانە لەناو سیستەمەکەدا، دەتوانن یەکێك لە یەکە بەرسیارە دەوڵەتیەکان بەسەربکەنەوە لێرەدا:\nبۆ ئەوەی پاییپا کەت بدۆزیتەوە، ئەم ماڵپەڕە فەرمیە بەسەر بکەرەوە، لێرەدا:\n( بەردەستخراوە بە هەندێك زمان ). https://www.amka.gr/have-paaypa/\nبۆ ئەوەی ئامکا کەت بدۆزیتەوە، ئەم ماڵپەڕە فەرمیە بەسەربکەرەوە، لێرەدا:\n( بە زمانی یۆنانی ). https://www.amka.gr/AMKAGR/\n４) بۆ منداڵانی پەناخوازان چی ڕەوابوونێك هەیە – چی جێبەجێ دەکرێت؟\nبۆ حاڵەتی منداڵانی پەناخوازان، دایکوباوکان یان بەخێوکەرانی ڕێگەپێدراوی یاسایی دەتوانن کە موڵەتنامە بدەن لە ( ڕێگەی پەڕەنامەی لێدوانی بەرپرسانە ) بە بەڕێوبەری قوتابخانە یان بەرپرسی فێرگەی پەنابەران بە مەبەستی ئەوەی کە ئەو بەرپرسە بڕواتە ناو پلاتفۆرمەکەی self–testing.gov.gr بە ژمارەی تایبەتی ئەلیکترۆنی کەسی TAXISnet، بەمەبەستی ئەوەی کارتی قوتابخانە بۆ کۆڤید-١٩ ( بۆ منداڵەکە ) دەربهێنێت. بۆ حاڵەتی منداڵانی بێ هاوەڵ، کارمەندانی ئۆردوگای پێشوازی و ناسینەوە ( کیت ) یان کارمەندانی خانەی میواندارێتی، یان کارمەندانی لانەکانی میواندارێتی مێردمنداڵانی بێ هاوەڵ، دەتوانن کە کارتی قوتابخانە بۆ کۆڤید-١٩ ی منداڵانی بێ هاوەڵ کە دەخوێنن پڕبکەنەوە و واژووی بکەن، بە پێی ئەو پەڕەنامەی کە لێرەدا بەردەستخراوە:\nئاماژەی بۆ دەکرێت کە، لەو پەڕەنامەی https://self-testing.gov.gr/covid19-school-card-print.pdf.\nسەرەوەدا کە داوای ئامکا دەکات، بێ گومان دەکرێت کە ئامکای کاتی ( پامکا ) ، و هەروەها پاییپا بەکاربهێنن.\nدەبێت کە خۆتێستکردنەکە بە ئامادەبوونی کارمەندانی لانە – خانە یان شوێنی میواندارێتیەکە ئەنجام بدرێت هەر\nوەك چۆن لە پەڕەنامەکەدا ئاماژەی بۆ کراوە.\nئایا خوێندکاران ڕێگەیان پێدراوە کە خۆیان تاقیکردنەوە ئەنجام بدەن؟\nخوێندکارانی پێگەشتوو ( باڵق بوو )ی ئامادەیی دەتوانن کە خۆیان تاقیکردنەوەکە ئەنجام بدەن، هەروەها خوێندکاران کە تەمەنیان لە نێوان ١٣ بۆ ١٨ ساڵدایە دەتوانن کە خۆیان تاقیکردنەوەکە ئەنجام بدەن، بەڵام بە چاودێریکردنی باوکودایکان یان بەخێوکەران، بۆ منداڵان کە تەمەنیان لە خوار ١٣ ساڵەوەیە، تاقیکردنەوەکە لە لایەن باوکودایکان یان بەخوکەرانەوە ئەنجام دەدرێت.\nپلاتفۆرمی تۆمارکردنی ئەنجامی self-testing.gov.gr چۆن کاردەکات؟\nلەکاتی چوونە ژورەوە بۆ ناو پلاتفۆرمەکە، ئەندامانی ستافی پەروەردەیی دەتوانن کە یەکێك لەو ستونانەی خوارەوە هەڵبژێرن:\nلێدوانی ئەنجامی تاقیکردنەوەی پشکنینی خۆیی بۆ کۆڤید-١٩: لێدوانی ئەنجامی تاقیکردنەوە بۆ هەموو دانیشتوان و مامۆستایان، ئەندامانی س. ت. پ / س.ت.ها ، بەڕێوبەرایەتی و کارمەندانی تری قوتابخانەکە.\nکارتی قوتابخانە بۆ کۆڤید-١٩: لێدوانی ئەنجامی تاقیکردنەوەکە بە مەبەستی دەرهێنانی کارتی قوتابخانە بۆ دایکوباوکان/ بەخێوکەرانی خوێندکارانی مێردنداڵ و پێگەیشتووان.\nپاش چونەژورەوە بۆ ناو یەکێك لە ستونەکان، دڵنیابوونەوەی زانیاریە تایبەتیەکان، لە دوایدا بەکارهێنەران ئەنجامی تاقیکردنەوەی تێستی خۆ پشکنینەکەی کە کردویانە تۆمار دەکەن بە مەبەستی ئەوەی هاونوسرای لێدوانەکە دەربهێنن.\nچۆن ئەو ماددە و کەرەستانەی کە بۆ تێستی خۆپشکنینەکە بەکاردەهێنرێت، پاش بەکارهێنانەکە فڕێ بدرێن؟\nئەگەر ئەنجامی تێستەکە نەرێنی بوو، دەتوانیت کە پاشماوەکان فڕێ بدەیتە ناو زبڵدانێکی گشتییەوە.\nئەگەر ئەنجامی تێستەکە ئەرێنی بوو، دەتوانیت دیسان پاشماوەکان فڕێ بدەیتە نا و زبڵدانێکی گشتییەوە، بەڵام لەناو دوو عەلاگەی داخراودا.\nپاشماوەکانی تێستی خۆ پشکنینەکە فڕێ نادرێنە ناو زبڵدانە شینەکانی ریسایکلین، وە فڕێنادرێتە ناو ئاوەڕۆکان.\nچی دەبێت ئەگەر ئەنجامی خۆتێستکردنەکە ئەرێنی بێت؟\nئەگەر ئەنجامی خۆتیستکردنەکە ئەرێنی دەرچوو، پێویستە کە کارتی قوتابخانەی (خوێندکاران) بە ئەنجامی ئەرێنی دەربهێنیت، لێدوانی ئەنجامی ئەرێنی تێستەکە بۆ هەمووانە( مامۆستایان، ئەندامانی س.ت.پ / س.ت.ها، بەشی بەڕێوبەرایەتی و ئەندامانی تری قوتابخانەکانە).\nهەروەها، پێویستە کە دووبارە تێستێکی تر بکەیت ( دووبارە ) لە ماوەی ٢٤ کاتژمێردا، چ لە نەخۆشخانەیەکی گشتی، چ لە نەخۆشخانەیەکی مەدەنی یان لەسەر خەرجی خۆتان بێت.\nئەگەر تێستی دووەمیش ئەرێنی بوو، پەیڕوەی پابەندیەکانی ئیۆدی دەکەیت، ئەگەر ئەنجامی تێستی دووەم نەرێنی بوو، شوێنگەیەکی دەوڵەتی دووپاتنامەیەك دەردەکات کە ئەنجامی نەرێنی تێستەکە دەسەلمێنێت. لەو حاڵەتەدا خوێندکاران، مامۆستایان، ئەندامانی س.ت.پ/س.ت.ها وە هەروەها بەشی بەڕێوبەرایەتی و کارمەندەکانی تریش دەگەڕێنەوە قوتابخانە یان فێرگاکە بە پیشاندانی ئەو بەڵگەنامەی سەرەوە.\n９) چۆن دەتوانم کە تێستی دووەم ئەنجام بدەم؟\nلیستێك بە هەموو شوێن و ناونیشانەکانەوە کە بەیانیان کاردەکەن لە ڕۆژی دووشەممە بۆ هەینی و هەروەها یەکشەمانیش لێرەدا بەردەستخراوە: https://self-testing.gov.gr/eody-stathera-simeia.pdf.\nلە لیستەکەدا دەتوانن کە بە ڕێکی شوێنەکە و کاتی کارکردنەکە ببینیت، بۆ ئەوەی کە لەو شوێنانەدا بخرێیتە ژێر چاودێری و توێژینەوەوە بۆ کۆڤید-١٩، پێویستە کە بەڵگەنامەکەی ماڵپەڕی self-testing.gov.gr پێشکەش بکەیت،\n( ئەنجامی تاقیکردنەوەی خۆتێستکردنەکە )، لە ڕۆژی دووشەممە بەرواری ١٢ی نیسانەوە دەتوانیت کە دووبارە تێستکردنەوە لەو نەخۆشخانە و شوێنگە تەندروستیە دەوڵەتیانەدا ئەنجام بدەیت.\nئەگەر کەسێك تێستی تەواوی بۆ کۆڤید-١٩ کردبێت یان تێستی خێرایی بۆ کۆڤید-١٩ کردبێت، پێویست دەکات کە تێستی پشکنینی خۆیی بکات؟\nئەگەر تێستی تەواو یان تێستی خێراییت کردبێت ٧٢ کاتژمێر پێش دەستپێکردنی قوتابخانە ڕۆژی دووشەممە\n( ١٢ی نیسان ) یان پێنج شەممە ( ١٥ ی نیسان ) پێوسیت ناکات کە جارێکی تر تێستی خۆپشکنینەکە بکەنەوە.\nئەگەر ئەنجامی تێستی خۆپشکنینەکە << ناتەواوبێت/ ڕاست نەبێت >> دەبێت چی بکەم؟\nبۆ حاڵەتی دەگمەنی << ناتەواوی/ نا ڕاستی >> ئەنجامەکە، دەتوانن کە یەکێك لەو شوێنگە تەندروستیە دەوڵەتیانە بەسەر بکەنەوە کە لەم لیستەدا نوسراون، لێرەدا:\n(12 پاساوی ئامادەنەبوون: لە حاڵەتی ئەنجامی ئەرێنی تێستی خۆپشکنینەکەدا، چۆن دەسەلمێنرێت کە بۆ ماوەی ١بۆ٢ ڕۆژ ئامادە نەبیت هەتا دووبارە تێستەکە دەکەیتەوە؟\nئەو ئامادەنەبوونانە تۆمار ناکرێن لەلایەن قوتابخانەوە بە مەرجێك کە ئەنجامی تاقیکردنەوە / تێستی دووەم پیشان بدەن، تێستی دووەم پێویستە کە لە ماوەی ٢٤ کاتژمێردا ئەنجام بدرێت، هەر لەبەر ئەو هۆیەش شوێنگە تەندروستیە دەوڵەتیەکان ڕۆژی یەکشەممە کاردەکەن.\n(13 بۆ تەمەنی کام خوێندکاران ڕێگەپێدراوە کە بتوانن بە ئامکای خوێندکار لە دەرمانخانەکاندا تیستی پشکنینی خۆیی وەربگرن؟\nهەموو خوێندکاران ( مێردمنداڵ و پێگەیشتووەکان ) کە لە قوتابخانەکاندا دەخوێنن، هەروەها خوێندکارانی فێرگەکان و خوێندنگا تایبەتیەکانی هەموو ئاستەکان ڕێگەپێدراون کە تیستی پشکنینی خۆیی لە دەرمانخانەکاندا وەربگرن بە پیشاندانی ئامکا کەیان.\n(14 پێویستە کە ئەو مامۆستا و خوێندکارانەی کە کوتانەکەیان کردووە، خۆتێستکردن بکەن؟\n3. پابەندیەکانی پاراستنی ناکاوی پێویست – سنورداری هاتووچۆکردن\nبەپێی یاسایی پەیڕەوکراوی ئێستا، نەخشەی یۆنان دابەشکراوە بەسەر ئەو هێڵە مەترسیدارانەی خوارەوە کە بە ڕەنگی جۆراوجۆر دەستنیشان کراوە، بەپێی هەڵسەنگاندن و سەلماندنی مەترسیدار بۆ نەخۆشی کۆرۆنا، کۆڤید-١٩:\nئاستی یەکەم ا / ڕەنگی پرتەقاڵی بەکاردەهێنرێت بۆ ناوچەیەك کە لە ژێر چاودێریدایە.\nئاستی دووەم ب/ ڕەنگی سوور بۆ ئەو ناوچانەیە کە مەترسیدارن\nئاستی سێیەم ت/ ڕەنگی سووری تۆخ بۆ ئەو ناوچانەی کە زۆر مەترسیدارن\nزۆر گرنگە کە ئاست و / ڕەنگی ناوچەیەکە بزانن کەلێی دەمێننەوە، چونکە بۆی هەیە کە ڕێکار و پابەندی جیاواز\nپەیڕەو بکرێت، نەخشەی فەرمی سەلامەتی و پارێزبەندی تەندروستی لە نەخۆشی کۆرۆنا، کۆڤید-١٩ لێرەدا بەر دەستخراوە لە:\nزانیاریەکان سەبارەت بە پابەندییەکان لە ئۆردوگاکانی پێشوازی و ناسینەوە لە لێشڤۆس، لە سامۆس، لە کۆ، لە لێرۆ وە لە خییۆ، لە ئۆردوگا کراوەکانی میواندارێتی دا، هەروەها بۆ هەموو ئەو شوێن و جێگایانەی کە پێشوازی و میوانداری کەسانی وڵاتانی سێیەم دەکەن لە ناو ولاتدا…\nهاتووچۆکردنی هاوڵاتیانی ولاتانی سێهەم کە لە ئۆردوگاکانی پێشوازی و ناسینەوە و ئۆردوگاکانی تری میواندارێتیدا لە سەرانسەری یۆنان دا دەمێننەوە، بە شێوەیەکی کاتی سنووردارکراوە و پەیڕەویەکان لە لایەن پۆلیسی یۆنانیەوە جێبەجێ دەکرێت.\n２. ڕۆژانە لە کاتژمێر ٧ی بەیانی هەتا 9ی ئێوارە ڕێگەدراوە بەو کەسانەی کە لە ئۆردوگاکانی\nپێشوازی و ناسینەوە و ئۆردوگاکانی تری سەرانسەری وڵاتدا دەمێننەوە کە کەسانێك لەبری خێزان یان لە بری کۆمەڵە کەسێکەوە هاتووچۆبکەن بۆ نزیکترین بازارەکان بە مەبەستی دابینکردنی پێداویستییە سەرەکییەکان، لەو ناوچانەی کە هێڵەکانی هاتووچۆی تێدایە دەبێت دوورەپەرێزی تێکەڵ بوون و قەرەباڵخی بکەن، پۆلیسی یۆنانی جێبەجێکردنی ئەو ڕێکار و پابەندیانەی سەرەوە دەسەپێنێت.\nدەزگای یەکەمی پێشوازی و ناسینەوە و هەروەها بەڕێوبەرایەتی ئۆردوگاکان و خانەکانی میواندارێتی هاوڵاتیانی وڵاتانی سێیەم ئاگاداردەکەنەوە بە پەیامی نوسراو یان بە پەیامی دەنگی، بەو زمانانەی کە پەناخوازان تێدەگەن، هەروەها یەکە خزمەتگوزاریەکانی تریش کە لەو شوێنانە و دەوروبەری ئەو شوێنانەدا کاردەکەن، سەبارەت بەو ڕێکار و پابەندیانەی کە باسمان کرد و پەیڕەوکردن و جێبەجێکردنیان، لە دوای پەیوەندیکردن بەو یەکە خزمەتگوزاریانە و بەشی خزمەتگوزاری ڕێکخراوە نێودەوڵەتیەکان، بە مەبەستی نوسین و ناردنی ناوی ئەو کەسانەی کە لەو بەش و یەکانەی ڕێکخراوە نێودەوڵەتیەکاندا کاردەکەن، هەروەها یەکەکانی کۆمەڵگەی دانیشتوان، بەمەبەستی ئەوەی کە بەرپرسیارێتی ئۆردوگاکانی پێشوازی و ناسینەوە و خانەکانی میواندارێتی ڕێگە هاتووچۆکردنی کەسەکان بدات،هاتووچۆکردن کە پەیوەندی نییە بە نیشتەجێکردن، خواردن و چاودێریکردنی پزیشکی پەناخوازان لە ناوچە و سنوورە دیاریکراوەکاندا، پێویستی بە وەرگرتنی موڵەت هەیە لە لایەن بەرپرسانی ئۆردوگاکانی پێشوازی و ناسینەوە و خانەکانی میواندارێتی یەوە.\nپشتگیری بەشە یاساییەکان بۆ هاوڵاتیانی ولاتانی سێیەم کە لە ئۆردوگاکانی پێشوازی و ناسینەوە و خانەکانی میواندارێتیدا لە سەرانسەری وڵاتدا دەمێننەوە، سەردان ڕێگەپێدراوە پاش وەرگرتنی موڵەت لە بەرێوبەرایەتی ئۆردوگاکانی پیشوازی و ناسینەوە و خانەکانی میواندارێتیدا، وە تەنها بۆ شوێنێکی دیاریکراو کە ئاسایی بێت، ئەو کارمەندانەی کە لە ئۆردوگاکانی پێشوازی و ناسینەوە و خانەکانی میواندارێتیدا کاردەکەن پێویستە کە پەیڕەوی ڕێکارەکانی پارێزگاری تەندروستی بکەن و هەروەها پابەندی پارێزبەندیە تەندروستیە کەسیەکان بن، بەپێی ڕاگەیاندنەکانی ڕێکخراوەی تەندروستی گشتی نیشتیمانی ( ئیۆدی ) و بەڕێوبەرایەتی گشتی پاراستنی هاوڵاتی.\nلە ناو ئۆردوگاکانی پیشوازی و ناسینەوە و خانەکانی میواندارێتی سەرانسەری وڵاتدا یەکەی بەشی تەندروستی هەن وە ئامادەن بە مەبەستی چارەسەرکردن و چاودێریکردنی ئەگەری تووشبووانی نەخۆشی کۆرۆنا، کۆڤید-١٩ و توێژینەوە و چاودێریکردنی تەندروستی ئەو کەس کارمەندانەی کە لە ئۆردوگاکان و خانەکانی میواندارێتیدا کاردەکەن.\nپۆلیسی یۆنانی بەرپرسە لە جێبەجێکردنی ئەو پابەند و ڕێکارانەی کە لەسەرەوە ئاماژەی بۆکراوە سەبارەت بە سنوورداری هاتووچۆکردن وە بۆی هەیە کە هەندێك فەرمان بدرێت بەمەبەستی ڕێکخستن و ئاسانکاری هاتووچۆی ئۆتۆمبێلەکان و دانانی هێڵی چاودێری و پشکنینی پۆلیس و بلۆکی کاتی لەسەر ڕێگاوبانەکان دا.\nبڕیارە وەزاریەکە جێبەجێ ناکرێت بۆ حاڵەتی گواستنەوە یان هاتووچۆی پەناخوازان و بێ ڕەگەزنامەکان، هەروەها ئەوانەی کە پەنابەرێتی سیاسی یان لاوەکیان ( مرۆییان ) وەرگرتووە لە کاتێکدا ئەو گواستنەوەیە ئەنجام دەدرێت بە یەکێك لە هێڵەکانی ( وەك پاپۆر، فرۆکە، قیتار، پاس و ئۆتۆمبێل) لەبەر تەندروستی گشتی یان لە چوارچێوەی بەرنامەی میواندارێتی و نێشتەجێکردنی ئەو کەس و حاڵەتانەی کە لەسەرەوە ئاماژەی بۆ کراوە ( وەك بەرنامەکانی هیلیۆس، ئێستییا ٢ وە ئێستییا ٢٠٢١).\nبەپێی ڕێژکاریکردنی بڕیارە وەزاریەکە، چوونەژورەوەی هاوڵاتیانی وڵاتانی سێیەم بۆ ناو خانەکانی میواندارێتی و ئۆردوگاکانی پێشوازی و ناسینەوە لە سەرانسەری وڵاتدا بەدەرکراوە لەو بڕیارە، لە چوارچێوەی بەرنامەی گواستنەوەی کۆمەڵی کە لە لایەن دەزگای یەکەمی پێشوازییەوە جێبەجێ دەکرێت.\nبە پێی ڕێژکاریکردنی بڕیارە وەزاریەکە، نیشتەجێکردنی نوسینگە ناوچەییەکانی دەزگای پەنابەری (ن.ن.پ) بەدەرکراون لە بڕیارەکە، ئەگەر چی ئەو نوسینگانە لە پێوەری نوسینەگەکانی پەنابەری ناوچەکاندا بن یاخود نا، کارگوزاریەکانیان هەڵنابەسترێت لە حاڵەتی گواستنەوە دا، بەڕێوبەرایەتی ئۆردوگاکانی پێشوازی و ناسینەوە و سەرپەرشتیاری نوسینگەی پەنابەری ناوچەکە، بە هاوکاری لەگەڵ پۆلیسی یۆنانی دا، هەموو ئەو ڕێکارانە جێبەجێ دەکەن بەمەبەستی سەلامەتی گواستنەوەکە، مانەوە و نیشتەجێکردنی کارمەندانی نوسینگەی پەنابەری، هاوڵاتیانی ولاتانی سێیەم، پارێزەران و ڕاوژکارە یاساییەکانیان، وەرگێرەکان و تەواوی ئەو کەسانەی کە گرنگی تایبەتی خۆیان هەیە بە مەبەستی نیشتەجێ بوونی نوسینگەی پەنابەری ناوچەکە.\nبەکارهێنانی دەمامکی دەموولووت فەرمیە، بە دەر لە منداڵان کە تەمەنیان لە خوار ٤ ساڵەوەیە، وە هەروەها ئەو حاڵەتانەی کە بەهۆی باری تەندروستیەوە پێویست نییە کە دەمامک ببەستن..\nدەتوانن کە پەیوەندی بکەن بە دەزگا بەرپرسەکان و بەڕێوبەرایەتی شوێنی میواندارێتییەکەی کە لێی دەمێننەوە سەبارەت بەو ڕێکار و پابەندیانەی تر کە لە شوێنی مانەوەکەتان جێبەجێ دەکرێت.\nپێوسیتە کە دەمامکی ناپزیشکی لە سەرانسەری وڵاتدا بەکاربهێنرێت، لە هەموو شوێنە دەرەکی و ناوەکی یەکاندا، لەگەڵ شوێنی کارکردندا، بەدەر لەو شوێنانەی کە تەنها شوێنکارێکی کەسیە و کەسانی تر لەو شوێنەدا نین، لە بەکارهێنانی دەمامک بەدەرن: ا) ئەو کەسانەی کە بەهۆی بواری تەندروستیەوە نابێت دەمامک بپۆشن و پێویستە کە بەڵگەنامەی پزیشکی پیشان بدەن، وەك نەخۆشی رەبۆ، وە ب) منداڵان کە تەمەنیان لە خوار ٤ ساڵەوەیە، سەرپێچیکردن لە بەکارنەهێنانی دەمامک، سزای باجدانی ٣٠٠یورۆی هەیە.\nسوپەرمارکێت: هەموو کڕیارەکان پێوسیتە کە جۆری دەمامکی N95 یان FFP2 یان دوو دەمامکی نەشتەرگەری یان قوماشی ببەستن، سەرپێچیکردن سزای باجدانی ٣٠٠ یۆرۆی هەیە.\nهێڵەکانی گواستنەوە: هێڵەکانی گواستنەوەی گشتی بە ڕێژەیەکی کەمتر هاتووچۆ دەکەن و زۆرینەی پڕبوون لە ٪٨٥ وە هەموو نەفەرەکان پێوسیتە کە جۆری دەمامکی N95 یان FFP2 یان دوو دەمامکی نەشتەرگەری یان قوماشی ببەستن، لەناو تەکسی و ئۆتۆمبێلی تایبەتیدا ڕێگەپێدراوە تەنها ٣ کەس بە شۆفێرەکە، بۆ حاڵەتی تر ڕێگەپێدراوە ئەگەر مێردمنداڵ لەناو ئۆتۆمبێلەکەدا بێت یاخود بۆ حاڵەتی تایبەتی تەندروستی کەسێك کە پێویست بکات هاوەڵی لەگەڵدا بێت.\nشوێنی پەرستگاکان: کاتی بەسەرکردنەوەی پەرستگکان، بۆ( نمونە: کەنیسە و هتد..)، پێوسیتە کە دامامک ببەستن، چوونە ژوورەوە ڕێگەپێدراوە بە بڕوانامەی تەواوی کوتاندن، یان بڕوانامەی تووشبوونی کۆڤید-١٩، یاخود بە پشکنینی پی سی ئار یان پشکنینی خێرایی.\nچێشتخانە، شوێنی خواردنەوە، قاوەخانە: بەکارهێنانی دەمامک ناچارییە بۆ چوونەژوورەوە، هاتووچۆکردن لەناو شوێنەکە و هاتنەدەرەوە.\nبەکارهێنانی بەرزکەرەوەکان ( مەسعەدە ): بەکارهێنانی دەمامکی ڕوومەت ناچارییە.\nهەموو چالاکییە پەروەردەییەکان بە ئامادەبوون بۆ باخچەی ساوایان، سەرەتایی، ناوەندی، ئامادەیی لە ١٠ی مانگی کانوونی دووەمی ٢٠٢٢سەر لەنوێ دەستی پێکردوەتەوە.\nهەموو چالاکییە پەروەردەییەکان بە ئامادەبوون لە قوتابخانە ئامادەییە گشتی و پیشەییەکان دەستیان بە بەردەوامی چالاکی پەروەردەیی کردۆتەوە.\nهەموو چالاکییە پەروەردەییەکان بە ئامادەبوون لە باخچەی ساوایان، ڕەوزەکان، قوتابخانەی سەرەتای و ناوەندی دەستیان بە بەردەومی چالاکی پەروەردەیی کردۆتەوە.\nهەموو چالاکییە پەروەردەییەکان بە ئامادەبوون لە فێرگە یەکەییە تایبەتەکاندا دەستیان بە بەردەوامی چالاکی پەروەردەیی کردۆتەوە.\nهەموو خوێندکاران – چ ئەوانەی کوتانیان کردووە و ئەوانەش کە کوتانیان نەکردووە – ئامادەبوونیان هەیە لە وانەکاندا، پێویستە کە هەفتەی دووجار پشکنینی خۆیی کۆڤید-١٩ بکەن، بۆ زانیاری زیاتر: سەیری ( بڕگەی ئاماژەبۆکراو بکە ).\nلەماوەی ئامادەبوون لە چالاکییە پەروەردەییەکانی قوتابخانەدا، بەکارهێنانی دەمامک ناچارییە لە هەموو شوێنە دەرەکی و ناوەکیەکانی قوتابخانەدا.\nلە زانکۆکاندا، هەموو چالاکییە پەروەردەییەکان بە ئامادەبوون بەردەوامیان هەیە لە ( وانەکاندا، تاقیکردنەوەکاندا، کتێبخانەکان و هتد..)، هەروەها بۆ ئەو خوێندکارانەش کە دەرچووی بەشە پیشەیی/ یەکەییەکانن و ڕاهێنانی پراکتیکی دەکەن.\nتاقیکردنەوەکان لە خوێندنگا دەولەتی و مەدەنیەکاندا، لە فێرگەکانی زمانە بیانیەکان، لە فێرگەی یەکەی ڕاهێنان و بڕوانامەی پیشەیی ئەنجام دەدرێن بە پابەندبەندی زیاتر بە مبەستی پاراستنی تەندروستی گشتی.\nبەپێی ڕاگەیەندراوی وەزارەتی پەروەردە و ئایینەکان لە بەرواری ٢٧ی ئایاری ٢٠٢١، ئامادەنەبوونەکانی هەموو خوێندکاران کە تۆمارکراون یان تۆماردەکرێن کە خوێندکاران بەرپرسن نین لە هۆکاری ئامادەنەبوونەکە بەڵام بە هۆی ئەو حاڵەتە ئەستەمانەی کە لە سەرەوە ئاماژەی بۆکراوە، ئەو ئامادەنەبوونانە تۆمارناکرێن لە ساڵی خوێندی ٢٠٢٠-٢٠٢١ وە ٢٠٢١-٢٠٢٢ دا.\nتاقیکردنەوە گشتییەکان کە بۆ چوونە ناو فێرگە باڵاکان و زانکۆکان دەدرێت، بەم زووانە ڕادەگەیەندرێت.\nبۆ ئەوەی بتوانیت کە پشکنین و بەدواداچوون بۆ قوتابخانەیەکی دیاریکراو بکەیت بەمەبەستی ئەوەی بزانیت کە ئایا لەو قوتابخانەیە چالاکییە پەروەردەییەکان ڕاگیراوە، پشکنین لەو لیستەدا بکە کە لە ماڵپەری وەزارەتی پەروەردەدا هەیە،\n( بەس بەزمانی یۆنانی ): https://www.minedu.gov.gr/covid19-schools.html.\nزانیاری سەبارەت بە خوێندن لە دوورەوە کە لێردە بەدەستخراوە لە لایەن وەزارەتی پەروەردەوە. ( تەنها بە زمانی یۆنانی ):\nبۆ ئەوەی بتوانیت پەیوەندی بکەیت بەپلاتفۆرمی ئەلیکترۆنی خوێندن لە دوورەوە ی وەزارەتی پەروەردە وە، لێردە کلیک بکە\n6.کارکردنی دەزگای پەنابەری\nدەزگای پەنابەری خزمەتگوزاری گشتی پێشکەش دەکات بە پێی وەرگرتنی وادەی بەرنامەڕێژکراو.\nسەردانی پەناخوازان، نێر/ مێ، بۆ نوسینگەکانی دەزگای پەنابەری و لیژنەی پێداهەڵچونەوەی پەنابەرێتی پێویست بەو پەیڕەویانەی خوارەوە دەکات: ١. بڕوانامەی کوتان دژ بە کۆڤید-١٩ یان بڕوانامەی تووشبوونی کۆڤید-١٩، / ٢. پشکنینی گەردیلەی نەرێنی ( PCR ) بۆ کۆڤید-١٩ کە ئەنجام درابێت لە ماوەی ٧٢ کاتژمێری ڕابووردوودا یاخوود پشکنینی خێرایی کە لە ماوەی ٤٨ کاتژمێری ڕابووردوودا ئەنجام درابێت، ( بۆ ئەو کەسانەی کە کوتانیان نەکردووە ). مێردمنداڵان لە نێوان ٤ بۆ ١٧ ساڵیدا، دەتوانن کە ئەنجامی پشکنینێکی خۆیی ( self-test ) پیشان بدەن کە لە ماوەی ٢٤ کاتژمێری ڕابووردوودا ئەنجام درا بێت، ئەو کەسانەی کە لە ئۆردوگاکانی پێشوازی و ناسینەوەدا نیشتەجێن، چ لە دوورگەکاندا یان لە ناو شارەکاندا، بەدەرن لەو پابەند و پەیڕەویانەی سەرەوە.\nلەکاتی سەردانکردنی دەزگای پەنابەری دا، بەکارهێنانی دەمامکی ڕوومەت و هەروەها پەیڕەوکردنی ١.٥ یەکمەترونیو بۆ نێوانمان ناچارییە.\nلە هەموو حاڵەتێکدا، پەناخوازان پێوسیت دەکات کە ماڵپەری ئەلیکترۆنی دەزگای پەنابەری بەکاربهێنن:\nلە حاڵەتێکدا وە بە هەر هۆکارێك نەتانتوانی لە ڕۆژکاتی وادەکەتاندا ئامادەبن لە دەزگای پەنابەری، تکاتان لێ دەکەین کە پێش وادەکە دەست بەجێ نوسینگەی تایبەتی دەزگای پەنابەری ئاگاداربکەنەوە، یان هەمان ڕۆژ بە هەر شێوەیەك کە لەتواناتاندا هەیە ( ماڵپەرەکە، ناردنی ئیمەیڵ، فاکس، تەلەفۆن ).\nدەروازەی دیجیتاڵی وەزارەتی کۆچ و پەنابەری\nلە ڕۆژی سێ شەممە ٢٠.١٠.٢٠٢٠، پەناخوازان دەتوانن وادە وەربگرن بە شێوەی ئەلیکترۆنی، وە دووپات دەکرێتەوە کەوا لەو ڕۆژەوە، دەزگای پەنابەری تەنها لە ڕێگەی وەرگرتنی وادەی ئەلیکترۆنییەوە خزمەتگوزاری پێشکەش دەکات،\nئەو کاروبارانەی خوارەوە تەنها بە وادە وەرگرتن ئەنجام دەدرێن:\nڕادەستکردنی پشتگیرنامەکان تایبەت بە کەیسی پێکگەیشتنەوەی خێزانی ( کەیسی دوبلن ).\nبەدەر لەوانە، دەکرێت کە کرداری تانەدان ( ئیستئناف ) بە بێ وادە وەرگرتن ئەنجام بدرێت، تەنها لەناو ماوە دیاریکراوە یاساییەکەدا.\nئەو خزمەتگوزاریانەی تر کە بە شێوەیەکی ئەلیکترۆنی ئەنجام دەدرێن بەبێ ئەوەی کە پێویست بە ئامادەبوونی سروشتی پەناخوازەکە بکات، بریتین لە:\nگۆڕینی ناونیشانەکانی پەیوەندیکردن – ئیمەیل/ تەلەفۆن\nگۆڕینی زانیاریە سەرەکیەکان\nداواکاری بۆ دواخستن / پێشخستنی بەرواری چاوپێکەوتن\nداواکاری دڵنیابوون لە ڕەوشی کەیسەکە\nداواکاری جیاکردنەوەی دۆسیەکان / کەیسەکان\nداوانامەی پێشکەشکردنی بەڵگەنامەکان\nداواکاری وەرگرتنی کۆپی نوسراوەکانی ناو دۆسیەکە\nداواکاری پشتگیری یاسایی\nدەرهێنانی ژمارەی کاتی خزمەتگوزاری تەندروستی کاتی بیانی ( پەییپا ).\nهەروەها سەبارەت بە کاروبارەکانی ئامادبوون لە لیژنەی پێداهەڵچوونەوەی پەنابەرێتی، پارێزەرانی موڵەتپێدراو کە نوێنەرایەتی یاسایی پەناخوازان دەکەن، دەتوانن هەموو ئەو بەڵگەنامانەی کە پشتگیری تانەدانەکە دەکەن بنێردرێن بە شێوەی ئەلیکترۆنی بۆ ئەو ناونیشانە ئەلیکترۆنییەی خوارەوە:\n7. پبەشداربوون لە خزمەتگوزاری تەندروستی دا\nتەنها یەك ( ١ ) هاوەڵ / بەسەرکەرەوە بۆ هەر نەخۆشێك ڕێگەپێدراوە لە نەخۆشخانەکاندا، کلینەکاندا، پزیشگاکان و سەنتەری توێژینەوەکان دا.\n* ئەو نەشتەرگەرییانەی کە بەرنامەڕێژییان بۆ کراوە ( ناوبەناو ) دەکرێن کە لەلایەن لیژنەی تەندروستی پەیوەندیدارەوە دیاریدەکرێت ( نەخۆشخانەکان، لیژنە تەندروستییەکانی ناوچەکان و هتد.. )\n* نەخۆشەکان کە دێنە نەخۆشخانە دەوڵەتی و مەدەنییەکان بە مەبەستی توێژینەوە ناخرێنە ژێر پشکنینی تاقیگەییەوە، تیستی تاقیگەیی بۆ نەخۆشی کۆرۆنا، کۆڤید-١٩.\n* نەخۆشەکان کە دێنە نەخۆشخانە دەولەتی و مەدەنییەکان بە مەبەستی توێژینەوەکان پێش نەشتەرگەری یان توێژینەوە تایبەتییەکان کە پێدەچێت شیلاوی خڕۆکەی دەروست بکەن دەخرێنە ژێر پشکنینی تاقیگەییەوە ( تێستی تاقیگەیی یان خێرایی ) یەوە.\n* نەخۆشەکان کە دێنە نەخۆشخانە دەوڵەتی و مەدەنییەکان بۆ بە شی حاڵەتە کتوپرو و ناکاوەکان، بێبەرن لە پشکنینیەکە، لە تێستکردنەکە.\n* هاوەڵی نەخۆشەکان کە کوتانی تەواویان کردووە یان تووشبووی کۆڕۆنا بوون لە سێ مانگی ڕابوردودا، ناخرێنە ژیر پشکنینی تاقیگەییەوە پیش هاتنەژوورەوەیان بۆ ناو نەخۆشخانە دەوڵەتی و مەدەنییەکان و هەروەها یەکە پزیشکی و تەندروستییەکانی تر.\n* هاوەڵی نەخۆشەکان کە کوتانیان نەکردووە و تووشبووی نەخۆشی کۆرۆنا نین، پێویستە کە بخرێنە ژێر پشکنینی تاقیگەییەوە ( تێستی تاقیگەیی یان خێرایی ) کە پێوسیتە تێستە ئەنجام بدرێت لەماوەی ٤٨ کاتژمێری ڕابوردوودا، واتا پێش ئەوەی کە سەردانی نەخۆشخانە دەوڵەتی و مەدەنییەکان و پزیشگا و یەکە تەندروستیەکان بکەن.\n* هاوەڵی نەخۆشەکان کە کوتانیان کردووە یان تووشبووی نەخۆشی کۆرۆنا بوون لە سێ مانگی ڕابوردوودا و هاوەڵی نەخۆش دەکەن، دەخرێنە ژێر پشکنینی تاقیگەییەوە ( تێستی تاقیگەیی یان خێرایی ) لە ماوەی ٤٨ کاتژمێری ڕابوردوودا پێش ئەوەی کە سەردانی نەخۆشخانەکان و یەکە پزیشکی و تەندروستییە دەوڵەتی و مەدەنییەکان بکەن.\n* هاوەڵی نەخۆشەکان کە کوتانیان نەکردووە یان تووشبووی نەخۆشی کۆرۆنا نین و هاوەڵی نەخۆش دەکەن، دەبێت کە پشکنینی تاقیگەیی PCR بۆ نەخۆشی کۆڤید-١٩ بکەن، ٤٨ کاتژمێر پێش ئەوەی بێنە ژوورەوە بۆ ناو نەخۆشخانە و یەکە پزیشکی و تەندروستییە دەوڵەتی و مەدەنییەکان.\n* هاوەڵی نەخۆشەکان کە سەردانی نەخۆشخانەکان دەکەن بۆ بەشی کتوپڕ و ناکاو ئەو ئەرکانەی سەرەوەیان لەسەر نییە.\n8.پاکوخاوێنی کەسی و پارێزبەندی\nڕێنماییەکان بۆ چۆنیەتی بەکارهێنانی دروست وگونجاوی دەمامکی دەمولوت\nدەستەکانتان بە باشی بە ئاو و سابوون دەشۆن یان بە کرێمی پاککژکەرەوەی دەستی پێش ئەوەی کە دەمامکەکە لە دەمولوتان ببەستن یان پێش ئەوەی کە بتانەوێت کە لای ببەن.\nلە یەك کاتدا هەردوو لاستیکەکەی لە چەپ و راستی گوێکانتەوە ڕابکێشە، کاتێك کە دەمامکی دەمولوتەکە لادەبەیت دڵنیابەرەوە کە دەستت بەر پێشی دەمامکەکە نەکەوتووە، کاتێك دەمامکەکە تەر دەبێت لە دەمولوتتی بکەرەوە.\nئەگەر دەمامکەکە بۆ یەك بەکارهێنانە فرێی بدەرە ناو زابڵدانەوە، نەك زبڵدانی ریسایکلین، بە لاستیکەکان دەمامکەکە بگرە، دەمامکی یەك بەکارهێنان ریسایکلین ناکرێت هەربۆیە ناخرێتە زبڵدانی ریسایکلینەوە.\nئەگەر دەمامکەکە بۆ چەند جارێك بەکاردەهێنرێت ( دەمامکی قوماشی دەمولوت ) هەوڵ بدە بە زووترین کات بیشۆیت یان لە غەسالەدا یان بەدەست سابونی تایبەتی بە پلەی گەرمی ٦٠ڕ بێت و لەپاشان ئوتوی بکە.\nبۆ زانین بەکارهێنانی دەمامکی دەمولوت پێوانێکی تەواوکەرە و جێگای پابەندیە سەرەکیەکانی پارێزبەندی ناگرێتەوە، وەك دوورەپەرێزی سروشتی ١،٥یەکمەترونیو بۆ نێواندان، یان هەناسەدانی تەندروست ( بەکارهێنانی دەستەسر کاتێك دەکۆکین یان دەپژمین ) پاکوخاوێنی دەستەکانمان و دوورەپەرێزی کە دەستمان لە روومەتمانەوە نەدەین.\nبۆ پرسیارکردنی بەردەوام و بینینی ڤیدیۆ ماڵپەری ڕێکخراوەی تەندروستی جیهانی بەسەربکەرەوە، لێرەدا:\nڕێنماییەکان بەمەبەستی گۆشەگیرکردنی ماڵی کەسێك کە گومان هەیە تووشبووی نەخۆشی کۆرۆنا، کۆڤید-١٩ بێت\nئەو کەسانەی کە گومان هەیە یان بە دڵنیاییەوە تووشبووی نەخۆشی کۆرۆنا، کۆڤید-١٩ بوون ( بۆ نمونە، ئەندامێکی خێزان، هاوڕێ، ناسراو، کارگوزەرانی بەشی چارەسەری تەندروستی) پێویستە کە چاودێری تەندروستیان بکەن ( پێوانی گەرمی لەش دووجار لە ڕۆژێکدا ) بۆ ماوەی ١٤ ڕۆژ لە کاتی تووشبوونەکەوە، زۆر گرنگە کە ڕۆژانە پەیوەندی بەردەوام هەبێت بە پزیشکی تایبەتەوە هەموو ماوەی نەخۆشییەکە.\nلەحاڵەتێکدا ئەگەر ئەو کەسەی کە خراوەتە گۆشەگیریەوە نیشانەکانی هەوکردنی کۆئەندامی هەناسەدانی تیدا دەرکەوێت( بۆ نمونە، تا، کۆکە، قورگ ئێشە، تەنگەنەفەسی ) پێویستە کە راستەوخۆ پەیوەندی بکات بە پزیشکە کەی یان بە ڕێکخراوەی تەندروستی گشتی نیشتیمانیەوە ( تەلەفۆن: ١١٣٥ یان ٢١٠٥٢١٢٠٥٤) ،\nڕێنمایی تایبەت بەوەی کە دەبێت چی بکەن لە کاتێکدا کە کەسێکی خێزانەکەت تووشی نەخۆشی کۆرۆنا، کۆڤید-١٩ ببێت، ئەم ماڵپەرەی خوارەوە بەسەربکەرەوە: ( بەزمانی یۆنانی).\nپارێزبەندی تەندروستی گشتی\nبکۆکە یان بپژمە بە ئانیشکی قۆڵت یان بە دەستەسرێك و یەکسەر فڕێی بدەرە ناو زبڵدانەوە، دەستەکانت دوور بگرە لە دەموچاوت، ناوبەناو دەستەکانت بۆ ماوەی ٢٠چرکە بە ئاو و سابون بشۆ، بەتایبەت پێش ژەمی نانخوارد و ئەو کاتانەی کە دەچیتە ئاودەستخانە،\nبۆ خوێنداکاران: شتومەکەکانت لەگەڵ خوێندکارەکانی هاوڕێتدا مەگۆرەوە ( وەك، پاندان، پێنوس، لاستیك، مۆبایل، پارەی کاغەز، پارەی ووردە و هتد)، دوورەپەرێزی لە هەموو ئەوانی تر بۆ ماوەی ١،٥یەکمەترونیو بکە، لەناو وە لە دەرەوەی قوتابخانە، ئەگەر هەستانکرد کە نەخۆشن، یەکسەر دایکوباوک / یان بەخێوکەر / یان مامۆستاکە ئاگاداربکەنەوە و لە ماڵەوەی بمێننەوە هەتا ئەو کاتەی کە هەست دەن کە بە تەواوی بەش بوونەتەوە. لێردە کلیک بکە: link\n9. سنورداری سەفەرکردن.\nپێش ئەوەی سەفەر لە یۆنانەوە یان سەفەر بۆ یۆنان بکەن، زانیاری وەرگرن چونکە بۆ ی هەیە سنورداری هەبێت لە کاتی سەفەرکردنەکەتاندا، بۆ زانیاری زیاتر، ماڵپەرەکانی وەزارەتی دەرەوە:\nماڵپەری دەزگای رامیاری فرۆکەوانی\nوە ماڵپەری وەزارەتی کاروباری دەریایی و رامیاری دوورگەیی\nئامۆژگاری بۆ گەشتیارەکان:\nپێشبینی مەترسی بۆ گەشتیارەکان لاوەکییە، ڕێنمایی گەشتیارەکان دەکەین کە دوورەپەرێزبن لە\nسەفەر کردنی نەخواست بۆ ئەو ناوچانەی کە گومانی گواستنەوەی نەخۆشی کۆرۆنا، کۆڤید-١٩یان هەیە. لینک کردن: Σύνδεσμος.\n* ئەگەر تا تان هەبوو یان / هەوکردنی کۆئەندامی هەناسەدان وەك تەنگەنەفەسی یان کۆکە بۆ ماوەی ١٤ ڕۆژ پاش گەرانەوەکەتان، ئامۆژگاریتان دەکەین کە لەماڵەوە بمێننەوە و ئەکسەر داوای یارمەتی بزیشکی بکەن و باسی سەفەرکردنی پێش وەختان بکەن. یاخود پەیوەندی بکەن بە ڕێکخراوەی تەندروستی گشتی نیشتیمانییەوە ( ١١٣٥، ٢١٠-٥٢١٢٠٥٤).\nهەموو گە/شتیاران کە سەفەر دەکەن بۆ وڵاتی یۆنان ( تەنانەت منداڵانیش لە سەروی ٥ ساڵەوە) پێوسیت بە بڕوانامەی دیجیتاڵی کۆڤید دەکات کە لەلایەن یەکێتی ئەوروپاوە دەدرێت بۆ ئەو وڵاتانەی کە لە ڕێکەوتنامەی شینگڵدان، وە بۆ ئەو وڵاتانەی کە لە دەرەوەی یەکێتی ئەوروپا دان و بەشدارن لە سیستەمی دیجیتاڵی کۆڤیدی یەکێتی ئەوروپادان یاخود بڕوانامەی تێستی تاقیگەیی PCR بۆ کۆڤید-١٩، کە پێویستە ئەنجام درابێت ٧٢ کاتژمێر پیش ئەوەی بێتە ناو وڵاتی یۆنان، یاخود تێستی خێرایی کۆرۆنا ( Rapid ) کە ٢٤ کاتژمێر پێشتر ئەنجام دراوە، بۆ زانیاری زیاتر دەتوانن کە ماڵپەری فەرمی حکومەت بەسەربکەنەوە لێرەدا: https://travel.gov.gr/#/\nگەشتیاران لەکاتی گەشتنیان پێ دەچێت کە بخرێنە ژێر پشکنینی خێراییەوە، کە دەبێت نەرێنی دەربچێت، لە حاڵەتێکدا ئەگەر تێستەکە ئەرێنی دەربچێت، ئەوا کەسەکە دەخرێتە کارادینەی ٥ پێنج ڕۆژییەوە، چ لە ماڵی خۆیدا یاخود لە شوێنکی تردا کە لەلایەن دەزگا بەرپرسەکانەوە دیاریدەکرێت.\nبۆ زانیاری سەبارەت بە گەشتە نێودەوڵەتییەکان، تیبینی بکە بۆی هەیە کە نەخۆشی کۆرۆنا، کۆڤید-١٩ کاردانەوەی هەبێت لەسەر گەشتەکەتان بۆ هاتن و ڕۆشتن لە وڵاتی یۆنان. دەتوانن کە زانیارییە گرنگەکان سەبارەت بە گەشتەکەتان بۆ هاتن یان ڕۆشتن لە یۆنان بدۆزنەوە لە ماڵپەرەکانی ( یاتا )دا، واتا ماڵپەری کۆمەڵەی گواستنەوەی ئاسمانی نێودەوڵەتی، لێرەدا:https://www.iatatravelcentre.com/world.php\nوە لێرەدا: https://www.aia.gr/traveler/travellers-info/faq-for-covid19\nهەموو ئاگاداریەکانی دەوڵەتی یۆنان پشت دەبەستێت بەو ڕێنومایانەی لە لایەن حکومەتی یۆنانیەوە گیراونەتەبەر، ناوەرۆکی ئاگاداریەکانی دەوڵەتی یۆنان شەرت نیە هاوتابێت لەگەڵ بۆچوونەکانی کۆمیسیۆن. تکایە تێبینی ئەوە بکە کە کورتەی ئاگاداریەکانی دەوڵەتی یۆنان وەك بەڵگەنامەی ڕەسمی کۆمیسیۆنی باڵای نەتەوە یەکگرتوەکان بۆ کاروباری پەنابەران ڕەچاو ناکرێن، بۆ ئەم مەبەستە، ئەگەر بە پێویست زانرا، پێویستە هەموو سەرچاوە ولینکەکان پێشکەش بکرێن.\nکوتان دژ بە نەخۆشی ...\nزانیاری دەربارەی پ...\nئاگاداری لە لایەن �...


فەرمانی دەستگیركردن بۆ “گوێبڕەكە” دەركرا – wazho.net\nفەرمانی دەستگیركردن بۆ “گوێبڕەكە” دەركرا\nكانونی یه‌كه‌م 28, 2020\t2813281 جار خوێندراوەتەوە\nدرەنگانی شەوی رابردوو فەرمانی دەستگیركردن بۆ ئەو سەركردەیەی عەسائیب دەرچوو، كە هەڕەشەی گوێبڕینی لە مستەفا كازمی كردبوو.\nدادگای لێكۆڵینەوەی كەرخ-ی تایبەت بە دۆسیەكانی تیرۆر، شەوی رابردوو فەرمانێكی دەستگیركردنی دەركردووە بۆ “حسێن فەرەج عەبودی” ناسراو بە “ئەبو عەلی عەسكەری” و رێگەی بە پۆلیس و هێزە ئەمنییەكان داوە، ناوبراو دەستگیربكەن، كە دانیشتوی ناوچەی سەدر-ی بەغدای پایتەختە.\nئەو تۆمەتەی لە نوسراوەكەی دادگادا خراوەتە پاڵ ئەبو عەلی، پەیوەستە بە ماددەی 4ی تیرۆرەوە و سكاڵاكار لە بەڕێوەبەرایەتیی ئاسایشی حەشدی شەعبی سكاڵاكەی لەسەر ناوبراو تۆمەتبار كردووە، بێ ئەوەی ناوی سكاڵاكار ئاشكرا كرابێت.\nلە چەند رۆژی رابردوودا، ئەبو عەلی عەسكەری، كە سەركردەیەكی عەسائیب ئەهلی حەقی سەر بە قەیس خەزعەلی-یە، لە پەیامێكدا هەڕەشەی “گوێبڕین”ی لە مستەفا كازمی سەرۆك وەزیرانی عیراق كرد، ئەمەش دوای ئەوەی هێزە ئەمنییەكان چەند ئەندام و سەركردەیەكی عەسائیبیان دەستگیركرد بەتۆمەتی ئەنجامدانی هێرشە موشەكییەكانی سەر ناوچەی سەوز و باڵیۆزخانەی ئەمریكا.\nPrevious ئه‌ندامێكی لیژنه‌ى دارایى: په‌رله‌مان دژى خه‌رجكردنى هه‌ر بڕه پاره‌یه‌ك ده‌بێت بۆ هه‌رێم\nNext دوایین قسەی وەزیری پەروەردە لەسەر كردنەوەی دەرگای قوتابخانەكان چییە؟


📊 بابەت 368,239 | وێنە 57,068 | پەڕتووک PDF 10,650 | فایلی پەیوەندیدار 37,981 | 📼 ڤیدیۆ 164 | 🗄 سەرچاوەکان 13,404 |\n💎 قەڵای کەرکوک | 🏷 پۆل: شوێنەوار و کۆنینە | زمانی بابەت: 🏳 کوردیی ناوەڕاست\n💎 جۆری شوێن / شوێنەوار ♖ قەڵا\n➕ ئەم بابەتە لەلایەن: (هاوڕێ باخەوان)ەوە لە: Jul 22 2018 6:00PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 22 2018 12:19AM باشترکراوە\n📷 فایلی وێنە 1.0.1 61 KB Jul 22 2018 6:01PM هاوڕێ باخەوان\n1. 👁 گەڕەکێکی ناو قەڵای کەرکووک\n1. 👁 قەڵای کەرکوک لەسەر پولێکی ئێڕاقی\n📷 قەڵای کەرکوک لەسەر پولێکی ئێڕاقی | 🏷 پۆل: وێنە و پێناس | زمانی بابەت: 🏳 کوردیی ناوەڕاست\nقەڵای کەرکوک لەسەر پولێکی ئێڕاقی\n➕ ئەم بابەتە لەلایەن: (مانو بەرزنجی)ەوە لە: Mar 5 2016 1:44PM تۆمارکراوە\n👁 ئەم بابەتە 2,869 جار بینراوە\n📷 فایلی وێنە 1.0.1 22 KB Mar 5 2016 1:44PM مانو بەرزنجی\n1. 👁 قەڵای کەرکوک\n🏰 گەڕەکێکی ناو قەڵای کەرکووک | 🏷 پۆل: شوێنەکان | زمانی بابەت: 🏳 کوردیی ناوەڕاست\nگەڕەکێکی ناو قەڵای کەرکووک\nقەڵای کەرکووک ئاشوور ناسر پالي دووەم دروستی کردووه. کە پاشایەکی ئاشووریی بووە. قەڵای کەرکووک چوار دەرگای سەرەکی هەبووە وەک:\nدەرگای توپقاپی ئيستاش ماوه و بەرانبەر بە خاسەیە.\nدەرگای تاش قاپی\nدەرگای یەدی قزلەر\nدەرگای حەلوا کیلەر\nقەڵا دابەشکراوه بۆ سێ گەڕەکی سەرەکی:\nباکووری: پێی وتراوە گەرەکی مەیدان.. ناوەڕاستی: گەرەکی قەڵا..باشوور یگەڕەکی حەمام.\nمەرقەدی (دانيال) پێغەمبەری لە ناو قەڵای کەرکوودابووە و تا ئێستاش هەر ماوە، زیارەتکەران سەردانی دەکەن.\nهەموو ناوەکان تورکومانین\nسوپاس بۆ : تاراخان، و یارمەتیدانی بۆ نووسینی ئەم بابەتە.\n➕ ئەم بابەتە لەلایەن: (سەریاس ئەحمەد)ەوە لە: Nov 20 2015 12:13AM تۆمارکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Nov 20 2015 9:25PM باشترکراوە\n👁 ئەم بابەتە 2,694 جار بینراوە\n📷 فایلی وێنە 1.0.1 95 KB Nov 20 2015 12:13AM سەریاس ئەحمەد\n💎 یەکێ لە دەروازەکانی قەڵای کەرکووک | 🏷 پۆل: شوێنەوار و کۆنینە | زمانی بابەت: 🏳 کوردیی ناوەڕاست\nیەکێ لە دەروازەکانی قەڵای کەرکووک\n➕ ئەم بابەتە لەلایەن: (هاوڕێ باخەوان)ەوە لە: Jan 19 2013 10:31PM تۆمارکراوە\n📷 فایلی وێنە 1.0.1 70 KB Jan 19 2013 10:31PM هاوڕێ باخەوان


2021.10.16 - 10:55\nئومێد خۆشناو، پارێزگاری هەولێر ڕایگەیاند، گرفتێک لە جێبەجێکردنی ڕێککەوتنی هەردوو وەزارەتی سامانە سروشتییەکانی هەرێم و وەزارەتی نەوتی بەغدا هەیە لەبارەى بەنزین، بۆیە لەم چەند ڕۆژەدا شاندێکی وەزارەتی سامانە سروشتییەکان دەچێتە بەغدا بۆ چارەسەرکردنی.\nئومێد خۆشناو لە کۆنگرەیەکی ڕۆژنامەوانیدا (16ی تشرینی یەکەمی 2021) وتی، "ئێمەش وەکو پارێزگارەکان نیگەرانین و نامانەوێت نرخی بەنزین بەرزبێتەوە، بە بەردەوامی ئێمە لەگەڵ وەزارەتی سامانە سروشتییەکان لە گفتوگۆداین بۆ چارەسەرکردن."\nلەبارەى قەیرانی کەمی غاز و بەرزبوونەوەى نرخەکەى، ئومێد خۆشناو وتی، کێڵگەی غازی کۆرمۆر لەژێر چاککردنەوەدایە، ئەوەش کاریگەری کردووەتەسەر بڕی بەرهەمهێنان و ڕێژەیەکی کەمتر دراوەتە بریکارەکانی غاز.\nباسی لەوەشکرد کە "ئێمە بە بەردەوامی وەک و پارێزگار لەگەڵ بریکار و وەزارەت بەردەوامین، تەواوی ڕێکارەکانمان گرتووەتەبەر بۆئەوەى ڕێگری لە دروستبوونی قەیران بگرین، هەر فرۆشیار و بریکارێک نرخەکەى زیاتر بکات سزا دەدرێت."\nجەختی کردەوە کە "ئێمە دڵنیایی دەدەین قەیران دروست نابێت و نرخەکەی بەرزنابێتەوە".


دەوڵەمەندەکان چۆن لە ژانی گشتگیری کڕۆنا قازانج دەکەن؟ ⋆\nنووسین: تەیلێر ڕای\nوەرگێران لە ئینگلیزی: ئاروین سەعیدپوور\nلە دوای ئەوەیکە نارێندرا موودی( سەرۆک وەزیرانی هێندوستان) بە خێرایی بانگەوازی داخستنی گشتی( lockdown) ڕاگەیاند، زیاتر لە یەک میلیۆن کرێکاری هیندی لەکار بێکار بوون و تەنیا رێژەیەکی زۆر کەم توانیان یارمەتیی حکومەتیەکان وەربگرن.\nزۆربەیان مەجبوور بوون بە پای پیادە لە شارە گەورەکانەوە ڕێگای گۆندەکانیان بگرنە بەر، لە کاتێکدا کە هیچ خۆپاراستن لە تووش بوون بە کڕۆنا مانایەکی نەبوو و هەروەها حکومەتیش هیچی بۆ دابین نەکردبوون. هەر ئەمەش بو بە هۆی گیان لەدەستدانی رێژەیەکی زۆر لە کرێکاران و خەلکی فەقیر و هەژار بە هۆی تووش بوون بە ڤایرۆسی کڕۆنا و نەبوونی خزمەت گوزاری پزیشکی لە وڵاتی هیندوستان.\nمانگی پێشوو لە نیویۆرک ( وڵاتە یەکگرتووەکان ئەمریکا) مامۆستای قوتابخانە فەرمیەکان دوایی داخستنی هاوینی و گشتی گەڕاندنەوەی بۆ قوتابخانەکان. ئەم گەڕانەوەی لەکاتێکدا بوو کە لەلایەن حکومەتەوە بەلێنیان پێدرابوو کە دۆخێکی پارێزراویان بۆ دابین بکرێت. بەڵام ئەوەی دەستیان کەوت تەنیا هەندێک ماسک و هەندێکی زۆر کەمیش کەلوپەلی خۆپاراستن بوو. لە ئاکامدا ڕێژەیەکی زۆر لە مامۆستایان تووشی ڤایرۆسی کڕۆنا بوون و کەوتنە دۆخێکی مەترسیدارەوە.\nمانگی چواری زایینی، وڵاتی سینگاپوور، کاتێک کڕۆنا کەوتە ناوو شوێنی نوستنی بە کۆمەلی کرێکارە چەوسێندراو کوچکراوەکان. شاری خەونەکانی نئولیبرالیزم بوو بە شاری کابوس بۆ کرێکاران. خاوەنەکانی شوێنە نووستنەکان هەموویان داخست و کرێکاران دەرکران، بەڵام خاوەن کۆمپانیای بیناسازی کارەکەیان ڕانەدەگرت و ئیجازەی دەس لە کار کێشانەوەیان نەدەدا کرێکاران. ئەم کارەساتە بوو بە هۆی تێکەڵبوونی زیاتری کرێکاران و خەلکی ئاسايی و تووش بوون بە ڤایرۆسی کڕۆنا بە ڕادەیەک کە تووشبووان گەیشتە ١٠٠٠ کەس لە ڕۆژێکدا.\nئەمە تەنیا ئاماژەیەکی کورت بوو لە جیهانێک کە دنیایی سەرمایەداری و قەیرانی کڕۆنا بۆ کرێکاران و خەلکی فەقیر و هەژار سازی کردوە.\nڕۆژنامەی واشنتۆن پۆست لە ژمارەی مانگی ٩ زایینی خوێدا باس لە کاریگەری ئابووری قەیرانی کڕۆنا دەکات، بە بڕوای ڕاوێژکارانی ئەم ڕۆژنامەیە جیاوازی قەیرانی کڕۆنا لە گەل قەیرانەکانی پێشووی سەرمایەداری ئەوەیەکە ئەم جارە قەیران تەنیا بە مانای زەرەر و زیانی چینی ژێردەست نیە بەڵکوو کڕۆنا کاریگەری لە چینەکانی دیکەی کۆمەڵگایشدا بووەو تەنانەت دەتوانی بڵێی لە سەر هەموو ئینسانیەکان. لە پانتایی جیهانیش دا قەیرانی کڕۆنا و کەم تەر خەمی زلهێز کانی جیهانی سەرمایەداری بوونەتە هۆی لەدەستدانی کاروباری ٤٠٠ میلیۆن کەس لە جیھاندا. هەروەها بە پێی لێکۆڵینەوە کۆلێجی نەتەوە یەکگرتووەکان زیاتر لە نیو میلیارد کەس لە مەترسی فەقیر تر بوون دان.\nلە لایەکی دیکەوە، دەوڵەمەندەکان و خاوەن کۆمپانیای تێکنۆلۆژی و دواو دەرمان و فرۆشتنی کەلوپەلی لە رێگای ئینتەرنێت لە کاتی دەس پێکردنی ئەم قەیرانە و هەتاوەكو ئێستایش دەیان میلیۆن دۆلار قازانجیان کردووە. بە پێی ڕاپۆرتی ئوکسفام(Oxfam) کە لە مانگی نۆی زایینی لە ژێر ناووی دەسەڵات، سوود و پاندێمیک ( گشت گیری) بڵاوبووەتەوە باس لەوە دەکات کە تەنیا لە ناوەڕاست مانگی ٣ زایینی هەتاوەكو کۆتایی مانگی ٥ زایینی سەرمایەی ٢٥ سەرمایەداری ئەمریکی بۆ ٢٢٥ میلیارد دۆلار ئەمریکی بەرز بووەتەوە. لە هەمان کاتدا بە گشتی سەرمایەی ٦٥٠ میلیاردێریی ئەمریکی گەیشتووەتە ٧٩٢ میلیارد دۆلار.\nوەدەست هێنانی ئەم هەموو سەروەت و سامانە لە کاتێکدایە کە زۆرینەی کرێکاران تووشی قەیرانی ئابووری و لە دەست دانی کارەکەیان بوون. هەروەها بە پێچەوانەی پرۆپاگاندای تەلەفزیۆنیەکان تەنیا رێژەیەکی کەم توانیان خزمەت گوزاری پزیشکی و حکومەتی وەربگرن.\nلە ئێستادا ئەمە کۆمپانیاکان کە لە وەزعەکە سوود دەبەن و لە ژێر چەتری دەوڵەتەکان خویان حەشار دەدەن. کۆمپانیای BASF ئەلمانی، گەورەترین کۆمپانیای دروستکردنی مادە کیمیاییەکانە ( Chemical) لە جیھاندا، هەروەها ئەم کۆمپانیایە خاوەن چەندین کۆمپانیای گەورە و بچووکە لە بەریتانیا. دەولەتی بەریتانیا دوایی هاتنی ڤایرۆسی کڕۆنا بڕی یەک میلیارد پاوەندی بۆ ئەم کۆمپانیایە تەرخان کردووە.\nزۆربەی کۆمپانیا گەورەکانی جیهان لە گشتگیری کڕۆنا وەک کاڤەرێک بۆ دەرکردنی بە کۆمەلی کرێکاران، دابەزاندنی موچە و … کەڵکیان وەرگرتووە.\nیەکێک لەمانە کۆمپانیای Kohl’s کە لە وڵاتە یەکگرتووەکان ئەمریکایە کە جلوبەرگ دەفرۆشێت. ئەم کۆمپانیایە لە چەن مانگی پێشوودا ١٠٥ میلیۆن دۆلار قازانجی داوەتە خاوەنەکانی، ئەمە لە کاتێکدابوو کە کۆمپانیای Kohl’s پارەی کۆمپانیا بچووکەکان کە جلوبەرگ دروستدەکەن لە ولاتانی بەنگلادیش و کۆریای باکووری نەداوە.\nئەم بڕیارەی کۆمپانیایKohl’s بوەتە هۆی نەدانی حەقدەستی هەزاران کرێکاری زەحمەت کێش و بەش مەینەت. ژنە کرێکارێکی ( کە دووگیانیشە) کۆمپانیا بچووکەکان بە رۆژنامەی گاردیان دەڵێت: دوایی شەش ساڵ کارکردنی سەخت بۆ کۆمپانیای Kohl’s، ئێستا لە حەقدەستی خوێشمان بێ بەش بووین. ئەم کرێکار دەڵێت ئێمە ماوەیکی زۆێ خەریکی ئامادەکردنی داواکاریەکانی ئەوان بووین بەڵام ئێستا ئەو کۆمپانیایە ئەمانە لە بەر چاوو ناگرێت و لە راستیدا نەک حەقدەست، بەڵکوو ژیانی ئێمەشی بەلاوە گرینگ نیە.\nبە پێی ڕاپۆرتی ئۆکسفام (Oxfam) دەربارەی هەڵسەنگاندن کاریگەری قەیرانی کڕۆنا لەسەر سیستەمی نابەرابەری سەرمایەداری جیھانی دەڵێت:\nئەم کارەساتە مرۆڤییە لەناکاو نیە، بەڵکوو ڕیشەی لە سیستەمی سەرمایەداریدایە. وەک قەیرانە پێشووەکان سەرمایەداری دەوڵەمەندەکان دەوڵەمەندتر و فەقیرەکانیش هەژارتر دەبن.\nبە پێچەوانەی پرۆپاگاندای تەلەفزیۆنیەکانی سەرمایەداری، قەیرانی کڕۆنا نەبووەتە هۆی درووست بوونی نابەرابەری، بەڵکوو تەنیا نابەرابەریە پێشووەکانی زەق کردەوە.\nرەوتی چەپ و سۆسیالیستی جیهانی باش دەزانێت سیستەمی سەرمایەداری چۆن بەرێوەدەچێت. سیستەمێک کە دڕنده ترین مەودای چینایەتی لە جیهاندا درووست کردووە بە دەستی کەسانێک بەرێوەدەچێت کە لە کەمترین کاتدا زیاترین سوود و قازانجیان بۆ بەدی دەهێنێت. چینی دەسەڵاتداری سەرمایەدار بە تەواوی لە فۆرسەتەکانی سیستەمی سەرمایەداریی کەڵک وەردەگرن — دەوڵەتەکان ساڵانە و بە تایبەت لە قەیرانە گشتگیرەکاندا میلیاردها دۆلار بۆ کۆمپانیاکان تەرخان دەکەن— و هەروەها دڵنیان لەوەیکە قەیرانەکان کاریگەری لەسەر بەش مەینەتان دەبێت نەک کۆمپانیا و خاوەنە دەولەمەندەکانی.\nهەتا وەکوو جیهان لە ژێر سێبەری سەرمایەداریدا بێت، مەودای چینایەتی زیاد دەکات، ژینگە وێرانتر دەبێت، کرێکاران زیاتر دەچەوسێنەوە و خەڵکی هەژاریش هەر زیاد دەکات. لەم سیستەمەدا سەروەت و سامانی دەوڵەمەندەکان بەهایی زیاترە لە گیانی مرۆڤەکان.\nPrevious ڕۆژهەڵاتی ناوەڕاست: تەنگەژەی ئاسایش و پێشبڕکێی چەکوچۆڵ\nNext داعش و خۆ تەیار کردنەوە


رۆژنامه‌كانى توركیا ره‌شیانپۆشى\nهەواڵ / جیهان :: 16/05/2018 :: 201 جار بینراوە\nتاگ :: جیهان رۆژهەڵاتى ناوەڕاست\nوه‌ك پشتگیرییه‌ك له‌و قوربانییه فه‌له‌ستینیانه‌ى له خۆپیشاندانه‌كانى دژى كردنه‌وه‌ى باڵیۆزخانه‌ى ئه‌مریكا له قودس له ناوچه‌ى غه‌ززه كوژران، رۆژنامه به‌ناوبانگه‌كانى توركیا به مانشێتى پشتگیریى له فه‌له‌ستین و باكگراوندى ره‌ش، چاپى دوێنێیان ده‌رچواند و پرسه‌یان گێڕا.\nرۆژنامه‌كانى حوڕییه‌ت، سه‌باح، میلـلیه‌ت، بوستا، وه‌ته‌ن، یه‌نى شه‌فه‌ق، ستار و خه‌به‌ر تورك، به سه‌روتار و مانشێته‌كانى لاپه‌ڕه‌ى یه‌كه‌میان و به ره‌شكردنى ناوى خۆیان، هه‌ڵوێستى خۆیان له دژى گواستنه‌وه‌ى باڵیۆزخانه‌ى ئه‌مریكا له ئیسرائیل بۆ قودس ده‌ربڕى و دوێنیان به پرسه‌ى نیشتمانیى توركیا له‌قه‌ڵه‌مدا.\nبه گوێره‌ى سه‌رچاوه ته‌ندروستیه‌كانى فه‌له‌ستین، له خۆپیشاندانه‌كاندا كه دژى كردنه‌وه‌ى باڵیۆزخانه‌ى ئه‌مریكا له ئیسرائیل له شارى قودس له ناوچه‌كانى كه‌رتى غه‌ززه ئه‌نجامدران 59 فه‌له‌ستینى گیانیان له‌ده‌ستدا و زیاتر له 2770 كه‌سیش برینداربوون.\nله هێرشه‌كه‌ى ئه‌ڵمانیا 9 كورد كوژراون


17:29 - 6 خاکەلێوه 2717\nپارتی دادوگەشە پێدان و هەروەها مەهەپە کە وەک هێزی سەرەکیی موافقی ئەو گۆڕانکارییەن و داڕشتنی ئەو گۆڕانکارییەش لە لایەن ئەوانەوە کراوە، هۆکاری پێویست بوونی ئەو گۆڕانکارییەش بەو شێوەیە شی دەکەنەوە. سیستمی ئێستای تورکیە کە بەرهەمی کودەتای ساڵی ١٩٨٠ی سەرۆکی لەشکری تورکیە کەنعان ئەورەنە دەسەڵاتی جیبەجێ کردن لە نێوان دوو سەری سەرۆک کۆمارو سەرۆک وەزیران کە حکومەت لە خۆ دەگرێت دابەش کردووە و دواتر خۆی بووەتە سەرۆک کۆمار، سەرۆک کۆمارێکی بە دەسەڵاتی زۆرەوە بە بێ بەرپرسیارەتی داناوە. هەروەها لە هەندێک بابەتەوە ئەگەر سەرۆک کۆمار و سەرۆک وەزیران هاوفکر نەبن کێشە دروست دەکات کە ئەو کێشانە دەبنە هۆی دروست بوونی گرفت لە سەقامگیریی وڵات بە تایبەت دوای گۆڕینی شێوازی هەڵبژاردنی سەرۆک کۆمار لە پارلەمانەوە بۆ هەڵبژاردنی ڕاستەوخۆ لە لایەن خەڵکەوە. ئەو چەندە بووە بە پێداویستییەکی زەرووری. هەروەها ئەو سیستمەی ئێستا خاوەنی زۆر گرفتی ترە کە دەبێتە هۆی دروست بوونی نالەباری لە بەڕێوە بردن و ڕۆتینی ئیداری و زۆر بابەتی تر کە ناتوانێ وەڵامدەرەوەی ئێستای تورکیە و پێشکەوتنەکانی و زۆر بابەتی تر بێت، هەر بۆیەش ڕەمزی پێشکەوتن و گەیشتن بە ئامانجەکانی ویزیونی ٢٠٢٣ ی تورکیە و پارتی دادوگەشە پێدان لە گرەوی ئەو گۆڕینەدا دەزانن. لێرەدا گوتەکانی سلێمان دەمیرل و تورگوت ئۆزالی سەرۆک کۆمارانی کاریگەری پێشوو لەمەڕ پێویستیی هەبوونی سیستمێکی لەو شێوەش وەک بەڵگەیەکی تر بۆ ئەو گۆڕینە دەهێنینەوە.


جێگری وه‌زیری ده‌ره‌وه‌ی ئیسرائیل: به حكوومه‌تی واشنتۆنمان راگه‌یاند كه دژی ئه‌وه‌ین ئه‌مریكا سه‌ربازانی له سووریا بكشێنێته‌وه – Türkmen Basın Ajansı\nجێگری وه‌زیری ده‌ره‌وه‌ی ئیسرائیل: به حكوومه‌تی واشنتۆنمان راگه‌یاند كه دژی ئه‌وه‌ین ئه‌مریكا سه‌ربازانی له سووریا بكشێنێته‌وه\n7 تشرینی دووه‌م 2019 ئاژانسی میدیایی تورکمان\tکۆمێنت0 جێگری وه‌زیری ده‌ره‌وه‌ی ئیسرائیل, حكوومه‌تی واشنتۆن\nجێگری وه‌زیری ده‌ره‌وه‌ی ئیسرائیل، تزیپی هۆتۆڤیلی، ئاماژه‌ی به‌وه كرد كه دژی كشانه‌وه‌ی سه‌ربازانی ئه‌مریكان له سووریا.\nله میانی دانیشتنێكی تایبه‌ت له‌باره‌ی سووریا كه له په‌رله‌مانی ئیسرائیل سازكرا، هۆتۆڤیلی گوتارێكی پێشكه‌ش كرد و سه‌باره‌ت به بریاری سه‌رۆكی ئه‌مریكا، دۆناڵد تره‌مپ بۆ كشانه‌وه‌ی سه‌ربازانی له سووریا رایگه‌یاند: “به حكوومه‌تی واشنتۆنمان راگه‌یاند كه دژی ئه‌وه‌ین ئه‌مریكا سه‌ربازانی له سووریا بكشێنێته‌وه”.\nهۆتۆڤیلی رایگه‌یاند: “ئه‌گه‌ری كۆتاییهاتنی سه‌روه‌ری كوردان له باكووری سووریا ئه‌نجامێكی مه‌ترسیدار بۆ ئیسرائیل دێنێته ئاراوه”. باسی له‌وه كرد كه ئه‌وه‌ش “هێزه نه‌رێنییه‌كانی ناوچه‌كه” به‌تایبه‌تی ئێران به‌هێز ده‌كات.\n« ئەردۆغان: ئۆپەراسیۆنی کانی ئاشتی هەلێکی باش بوو بۆ ئەوەی تورکیا دۆستە ڕاستەقینەکانی بناسێت\nسەرۆککۆماری تورکیا بە سەردانێکی فەرمی بەرەو هەنگاریا بەڕێکەوت »\nترەمپ لەبارەی ئاگرەکەی کالیفۆرنیا پەیامێکی بڵاوکردەوە\n10 تشرینی دووه‌م 2018 تـەبا\t0\nئه‌مریكا ئیدانه‌ی لێدوانه‌كانی ئه‌نجامدانی هه‌ڵبژاردن لە ئۆكراینا دەکات\n13 ئه‌یلول 2018 13 ئه‌یلول 2018 ئاژانسی میدیایی تورکمان\t0\nسه‌رۆكی رووسیا پەیوەندییەکی تەلەفۆنی لەگەڵ بینیامین ناتانیاهو ئەنجامدا\n23 ئاب 2019 24 ئاب 2019 ئاژانسی میدیایی تورکمان\t0


سوپای تورکیا گڕیان لە دارستانەکانی دێرسیم بەرداوە - RojNews\nسوپای تورکیا گڕیان لە دارستانەکانی دێرسیم بەرداوە\nسوپای تورک لە دەوروبەری شارۆچکەی خۆزادی سەربە دێرسیم ئۆپەراسیۆنێکی دەستپێکردووە، بەوهۆیەوە دارستانەکانی ئەو ناوچانە گڕیان گرتوە و لە ئاگردا دەسوتێن.\nسەربازەکانی سوپای تورک سەرلەبەیانی ئەمڕۆ لە گوندی زانکیرەکی شارۆچکەی خۆزادی سەر بە شاری دێرسیم-ی باکوری کوردستان دەستیان کرد بە تۆپبارانکردنی چیاکان و پاشان ئاگر لە دارستانەکان کەوتەوە.\nسەرچاوە خۆجێییەکان بە ڕۆژنیوزیان ڕاگەیاند: تا دەچێت ئاگرەکە زیاتر پەرەدەستێنێت و هێزەکانی سوپای تورک ڕێگانادەنە هاوڵاتیانی گوندەکانی دەوروبەر بچنە شوێنێ ئاگرکەوتنەوەکە و بیکوژێننەوە یان کۆنتڕۆڵی بکەن.\nجێگای ئاماژەیە، کە دوو ڕۆژ پێش ئێستا لە ٣٠ هەرێم و ناوچەی سەربە ناوەندی دێرسیم و شارۆچکەکانی پولور، پیلەموری، خۆزاد و قسلە قەدەغەی هاتووچۆ و دۆخی نائاسایی ڕاگەیەندرا، بەمەبەستی ئەنجامدانی ئۆپەراسیۆنی سوپای تورک لەو ناوچانەدا.


هەڵوێست :گۆرانی ئاینی دەڵێم\nSNN: خێڵان وهەورامان\nهەڵویست محەمەد ئەو هونەرمەندەی کەگۆرانیەکانی بونەتە باوترین گۆرانی سەردەم و زۆرترین کات گوێی لێدەگیرێت و قسەی ناخی گەنجەکان وگفتوگۆی نێوانیان دەکاتە جوانترین گۆرانی و کلیپەکانی بەردەوام دەبنە پربینەرترین کلیپەکانی ساڵ.\nهەڵوێست لەساڵی١٩٨٦لەهەڵەبجەی شەهید لەدایكبووە، لەمنداڵیەوە چۆتە خولەکانی فێربوونی موزیك وساڵی ١٩٩٦لەفێستیڤاڵێکی هونەری منداڵاندا بەباشترین منداڵ هەڵبژێردراوە،لەقۆناغی چواری ئامادەیی یەکەم بەرهەمی خۆی بڵاوکردۆتەوە بەناوی (بێ تۆ) لەساڵی (٢٠٠٢)،دوای تەواوکردنی کۆلێژی ئەندازیاری زانکۆی سلێمانی دەستیکردۆتەوە بە کاری هونەری.\nSNN: دوای دەستپکردنەوەت بەکاری هونەری،یەکەم بەرهەمت چی بوو؟\nهەڵوێست محەمەد:گۆرانی (برۆ بژی)بەهاوکاری ئاریان جەلال وئارام سەردار بەرهەمەکە بڵاوبویەوە،دواترساڵی ٢٠١٢هەردوو موزیکژەن وئاوازدانەری بەتوانا( ئەفشین شکوری وعەلی شەریف زادە) م ناسی ستۆدیۆیەکمان دانا ،بەرهەمەکانی دیکەم دروست بوون.\nSNN:لەهیچ کارێکی هونەریت پەشیمانیت؟\nهەڵوێست محەمەد:لەهیچ کارێکم پەشیمان نیم،بەلام گۆرانی (بێ تۆ)ئەگەر لەئێستادا بوایە نەمدەکرد هەرچەندە بەرهەمێکی باش بوو بۆ ئەوکاتە ،بەڵام ئەزمونی کارکردنم کەم بوو لەئێستادا ئەوکارەم بکردایە کارێکی زۆر باشتر دەردەچوو.\nSNN:لەمنداڵیەوە بەموزیك ئاشنابوویت وخولیات بووە،چۆن نەچویتە پەیماناگا یان کۆلێژی هونەر بەشی موزیك؟\nهەڵوێست محەمەد:لەخوێندنگا خوێندکارێکی زۆر زیرەك بووم،لەهەموو قۆناغەکاندا پلەی یەکەمم بەدەست دەهێنا،لەقۆناغی شەشی ئامادەی نمرەیەکی زۆر بەرزم بەدەست هێنا،لەبەر ئەو هۆکارە خانەوادەکەم رێگەیان نەدا کۆلێژی هونەر هەڵبژێرم.\nSNN:هەوڵت نەداوە بەئەکادیمی موزیك بخوێنیت؟\nهەڵوێست محەمەد:لەراستیدا نەخێر هەوڵم نەداوە،چونکە بەبۆچونی من قوڵبوونەوە لەموزیکدا زیان بەهەستی هونەرمەند دەگەیەنێت،قوڵبونەوە لەموزیك بۆکەسێك دەبێت کەئاواز دانەربێت،من دەمەوێت قوڵببمەوە لەدەنگ وهەست.\nSNN:زۆرێك لەهونەرمەندان گۆرانیان بۆدایك ووتوە،بەلام هەڵوێست گۆرانی بۆ باوك ووت،بەنیازنیت گۆرانی بۆدایك بڵێیت؟\nهەڵوێست محەمەد:ئەگەر کەیسی خەڵوەتگەی پیری نەبوایە گۆرانیم بۆ باوکیش نەدەوت،نەك لەبەرئەوەی کەباوك ودایك پیرۆز نین،بەڵکو لەبەر ئەوەی ناتوانیت بەردیك بخەیتە سەر ئەو بابەتە،چونکە ئیشی زۆر لەسەرکراوە،بەڵام کەیسی خەڵوەتگەی پیری بابەتێکی نیشتیمانیەوکەمتریش یان هەر گۆرانی بۆ نەوتراوە.\nSNN:وادەردەکەوێت هەڵوێست دەیەوێت دەست بۆکارێك بەرێت کەپێشتر ئیشی لەسەر نەکراوە،هیچ بەرنامەیەکی دیکەی لەو شێوەیەت هەیە؟\nهەڵوێست محەمەد:بەڵی بەدڵنیاییەوە بەرنامەم هەیە بۆ کەیسی دیکە،چونکە زۆر بابەت هەیە کاری لەسەر نەکراوە،بەڵام نامەوێت ئاشکرای بکەم،چونکە نامەوێت پێش من کاری لەسەر بکرێت.\nSNN:لەبەرنامەتدایە دوێتێك لەگەڵ هونەرمەندێکی بیانی بکەیت؟\nهەڵوێست محەمەد:بەڵی لەپلانمدایە لەگەڵ هونەرمەندێکی گەورەی تورك گۆرانیەك دروست بکەین.\nSNN:گۆرانیەکانی هەڵوێست زۆر باون وزۆرترین کات گوێی لێدەگیریت دەچنە ناو خەڵکەوە،هۆکاری ئەمە چیە؟\nهەڵوێست محەمەد:بەراستی خۆشحاڵم بەوە،من خۆم ئەمە نابینم کەگۆرانیەکانم بەوشێوەیە بێت،چونکە زۆر بەر خەڵك ناکەوم،ناشمەوێت ببمە هونەرمەندێکی سۆشیاڵ مێدیا و کۆمێنتی خەڵك قەراربدات من هونەرمەندێکی چۆنم و لەچ ئاستێکدام،بەرکەوتنی من لەگەڵ خەڵکدا تەنها لەکۆنسێرتەکانمدا وکاتێكە کەمن هەست دەکەم تاچەند خەڵك لەکارەکانم رازییە،بەلام هۆکاری گرنگیدان بەگۆرانیەکانم وگوێگری زۆر بۆیان،ئەوەیە کەمن کاتێکی زۆرم بۆ هونەر تەرخانکردووە،هەرپارەیەکیشم هەبێت لەهونەردا خەرجی دەکەم،بابەتی شیعرو میلۆدی زۆر گرنگە بۆ سەرکەوتنی گۆرانی،شیعری گۆرانیەکانی من قسەی نێوان کوروکچێکی ئەم سەردەمەیە.\nSNN:ئامادەی ستایلی کارکردنت بگۆریت یان هەر بەستایلی پۆپ بەردەوام دەبێت؟\nهەڵوێست محەمەد:تەنها ستایلی (ئارامبی)دەتوانێت ستایلی من بگۆرێت،ئەگەر گۆرانیەك جوان لەسەر ستایلی ئارامبی بێتە بەردەستم دەیڵێم،بەلام من ناتوانم گۆرانی لەسەر ستایلی فۆلکلۆر یان کلاسیك بڵێم،چونکە کارم تێناکەن.\nSNN:ئەوەی لەکۆنسێرتەکاندا دەردەکەوێت رەگەزی کچ زیاترە لەکور،هۆکاری ئەمە چیە؟\nهەڵوێست محەمەد:شتێکی راستیە لەدنیاشدا وایە کەهەوادارانی گۆرانیبێژە کچەکان کورن وبەپێچوانەوشەوە هەواداری گۆرانیبێژە کورەکان کچن ئەمە راستیەکە هەموو کەس درکی پێدەکات،چونکە جیاوازی لەرەگەزدا چێژی زیاترە،بەڵام من واینابینم کەهەواداری کورم نەبێت وکور گوێم لێنەگرێت،ئەو فیدباگانەی پێم دەگاتەوە لەلایەن کچان وکورانەوە لەیەك ئاستدایە.\nSNN:گوێگرەکانت لەچ تەمەنێکدان؟\nهەڵوێست محەمەد:گوێگرەکانم تەمەنیان (٤٠)ساڵ تێپەرناکات، چونکە من ناتوانم میمۆری دروست بکەم بۆ کەسە بەتەمەنەکان.\nSNN:ئامادەیت کاری هونەرمەندێکی دیکە دووبارە بکەیتەوە؟\nهەڵوێست محەمەد:ئەگەر گۆرانیەك هەست بکەم باش نەوتراوەو کوالێتی خراپە،بەڵێ دەتوانم بیڵێمەوە،بۆ نموونە گۆرانی (باخەوان)گۆرانیەکی ئەفغانیەو ماماۆستا ماملێ وتویەتیەوە بەڵام ریکۆرد نەکرابوو بۆیە ووتمەوە.\nSNN:ئەگەر کەسێك گوێ لەهەڵوێست بگرێت،هەست دەکات تێکستی گۆرانیەکە راستی ژیانی هەڵوێست خۆیەتی،لەراستیشدا ئەمە وایە؟\nهەڵوێست محەمەد:بەڵی زۆرێك لەگۆرانیەکانم ژیانی راستی خۆمن،بەتایبەت گۆرانی (خەمی عیشق) و(لەگەڵ کێدای)،چونکە ئەو گۆرانیانیە تێکستەکەی خۆم نوسیومەو پێشم وایە هونەرمەند باسی دڵی خۆی بکات باشتر دەتوانێت ئیحساسی هەبێت لەگۆرانیەکانیدا.\nSNN:هەڵوێست بەردەوام بەرهەم وکلیپی تازەو کۆنسێرتی هەیە،هۆکاری ئەمانە ئەوەیە کەهەست دەکەیت ئێستا دەرفەتی کاری تۆیە؟\nهەڵوێست محەمەد:بەڵێ بەدڵنیاییەوە لەئێستادا هەموو پۆینتەکام لەبارن بۆکاری هونەری،چونکە خۆم ستۆدیۆم هەیەو کارەکانم بەباشی دەروات هەست دەکەم کاریکی خراپ ناکەم .\nSNN:ئەوکارانەی کردووتن لەئاستی تموحی خۆتدابوون؟\nهەڵوێست محەمەد:تموحی خۆم زیاترن لەکارەکانم،بۆیە هەست دەکەم هێشتا ماوە بگەمە ئاستی تموحمەوە.\nSNN:لەئێستادا کارەکانت لەئاستێکی زۆر باشدان،لەداهاتوودا دەتەوێت بگەیت بەچی؟\nهەڵوێست محەمەد:زۆر حەزدەکەم لەکۆنسێرتەکانمدا عەرەبێك یان فارسێك یان تورکێك دانیشتبێت گوێ لەگۆرانی کوردی بگرێت،هەوڵمداوە ئەمە بکەم ،کوالێتی گۆرانیەکانم لەئاستێکدابێت لەتەلەڤیزیۆنێکی بیانی بڵاوببێتەوە.\nSNN:لەبەرنامەتدایە بەزمانی دیکە گۆرانی بڵێیت؟\nهەڵوێست محەمەد:بەڵێ دەمەوێت گۆرانیەکی ئاینی بەزمانەکانی (ئینگلیزی وتورکی وعەرەبی و فارسی وکوردی) بۆ ساڵی ئایندە ئامادەبکەم.\nساڵ پێشتر - Sep 8 2017 2:45PM\nئاریان کەریم: بۆ بژێوی ژیان کوردستانم جێھێشتووە...